cyanic-selkie/wikianc huggingface dataset:
ഡാൻസിങ് ഫെയറീസ്
പെയിന്റിംഗ്
സന്ധ്യയിൽ പുൽമേട്ടിൽ നൃത്തം ചെയ്യുന്ന യക്ഷികൾ റൊമാന്റിക് ലാൻഡ്‌സ്‌കേപ്പിന് മുകളിലൂടെ ഒഴുകുന്നു. അവരിലൊരാൾ അവരുടെ സ്വന്തം പ്രതിച്ഛായ കാണാനായി വെള്ളത്തിന് മുകളിലൂടെ വളയുന്നു. ഈ ദർശനാത്മക പെയിന്റിംഗ് അറിയപ്പെടാത്ത പ്രകൃതിയുടെ ആത്മാക്കൾ പോലെ പ്രഭാതത്തിലെ മൂടൽമഞ്ഞ് യക്ഷികളായി മാറുന്നതായി ചിത്രീകരിച്ചിരിക്കുന്നു. യക്ഷികളെ അതിലോലമായ, ആർദ്രമായ, പെട്ടെന്നുപ്രതികരിക്കുന്ന മാത്രമല്ല, ചഞ്ചല മനസ്സോടു കൂടി ആയിട്ടാണ് കാണുന്നത്. അവരുടെ വികാരങ്ങൾ എളുപ്പത്തിൽ വേദനിപ്പിക്കാനും നന്നായി സത്കരിച്ചില്ലെങ്കിൽ കുറ്റപ്പെടുത്താനും ചായ്‌വ് കാണിക്കുന്നു. സ്വീഡിഷ് നാടോടി പാരമ്പര്യത്തിൽ, കുട്ടികളോട് ശ്രദ്ധാലുവായിരിക്കാൻ മുന്നറിയിപ്പ് നൽകിയിട്ടുണ്ട്. കാരണം അവരുമായി ജാഗ്രത പുലർത്താത്തവർക്ക് അപകടകരമാണ്. നോർസ് ഐതീഹ്യത്തിലെ മറഞ്ഞിരിക്കുന്ന ആളുകളിലെ യക്ഷികൾ പ്രാദേശിക നാടോടിക്കഥകളിൽ പലപ്പോഴും സുന്ദരികളായ യുവതികളായി അതിജീവിച്ചിരിക്കുന്നു. കുന്നുകളിലും കാടുകളിലും കല്ലുകളുടെ കുന്നുകളിലും കാട്ടിലും താമസിക്കുന്നു. റൊമാന്റിക് കലയിലും സാഹിത്യത്തിലും, ഭംഗിയുള്ള മുടിയുള്ള, വെളുത്ത വസ്ത്രം ധരിച്ച കുട്ടിച്ചാത്തന്മാരെ ദ്രോഹിക്കുമ്പോൾ അപ്രിയമായി ചിത്രീകരിക്കുന്നു.
തങ്ങളേയും അവരുടെ കന്നുകാലികളേയും ദുഷ്‌ടവിചാരമുള്ള കുട്ടിച്ചാത്തന്മാരിൽ നിന്ന് സംരക്ഷിക്കുന്നതിന് സ്കാൻഡിനേവിയക്കാർ കെട്ടിടങ്ങളിലോ മറ്റ് വസ്തുക്കളിലോ കൊത്തിയെടുത്ത എൽവ്‌കോർസ് (എൽഫ് ക്രോസ്) ഉപയോഗിക്കുന്നു.
അവലംബം
വർഗ്ഗം:ലാൻഡ്സ്കേപ്പ് പെയിന്റിംഗുകൾ വർഗ്ഗം:1866-ലെ പെയിന്റിംഗുകൾ
മൗണ്ട് കൊളോസിയം ദേശീയോദ്യാനം
ഓസ്ട്രേലിയയിലെ സെൻട്രൽ ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് മൗണ്ട് കൊളോസിയം ദേശീയോദ്യാനം. ബ്രിസ്ബേനിൽ നിന്നും വടക്കു-പടിഞ്ഞാറായി 370 കിലോമീറ്ററും മിറിയം വേൽ പട്ടണത്തിൽ നിന്നും വടക്കായി ഏകദേശം 6 കിലോമീറ്ററു മകലെയാണ് ഈ ദേശീയോദ്യാനം.
കൊളോസിയം പർവതം ഒരു വോൾക്കാനിക് ഡോം ആണ്. ഇവിടുത്തെ പ്രധാന ആകർഷണമാണിത്. 470 മീറ്റർ ഉയരമുണ്ടിതിന്.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
എൻഡോസാൽപിംഗിയോസിസ്
ഫാലോപ്യൻ ട്യൂബിന് പുറത്ത് ഫാലോപ്യൻ ട്യൂബ് പോലുള്ള എപിത്തീലിയം കാണപ്പെടുന്ന ഒരു അവസ്ഥയാണ് എൻഡോസാൽപിംഗിയോസിസ്. ഈ അവസ്ഥയ്ക്ക് കാരണം എന്താണെന്ന് അജ്ഞാതമാണ്. കോലോമിക് ടിഷ്യുവിന്റെ പരിവർത്തനത്തിൽ നിന്നാണ് ഈ അവസ്ഥ വികസിക്കുന്നത് എന്ന് പൊതുവെ അംഗീകരിക്കപ്പെട്ടിരിക്കുന്നു. ഇത് പലപ്പോഴും ആകസ്മികമായ ഒരു കണ്ടെത്തലാണ്, സാധാരണയായി ഏതെങ്കിലും പാത്തോളജിയുമായി ബന്ധപ്പെട്ടതല്ല.
അടയാളങ്ങളും ലക്ഷണങ്ങളും എൻഡോസാൽപിംഗിയോസിസിന്റെ പ്രാധാന്യം തീർന്നിട്ടില്ല; ഈ അവസ്ഥ തന്നെ പ്രശ്‌നങ്ങൾ ഉണ്ടാക്കുന്നുണ്ടോ അതോ ലക്ഷണമില്ലാത്ത കണ്ടെത്തലാണോ എന്ന കാര്യത്തിൽ മെഡിക്കൽ വിദഗ്ധർ വ്യത്യസ്തരാണ്. പെൽവിക് വേദന, വന്ധ്യത, ആർത്തവ ക്രമക്കേടുകൾ, ഡിസ്പാരൂനിയ എന്നിവയാണ് സാധാരണ ലക്ഷണങ്ങൾ. രോഗനിർണയത്തിന് വർഷങ്ങൾക്ക് മുമ്പ് റിപ്പോർട്ട് ചെയ്യപ്പെട്ട ഒരു സാധാരണ പ്രശ്നമായി വിട്ടുമാറാത്ത നടുവേദനയെ കൂടുതൽ റിപ്പോർട്ടുകൾ സൂചിപ്പിക്കുന്നു. ഈ അവസ്ഥ ഒരു അപൂർവ കണ്ടെത്തലാണെന്നും അറിവില്ലായ്മ ഒരു വെല്ലുവിളിയായി അവതരിപ്പിക്കുന്നതിനാലും വിദഗ്ധർക്ക് വ്യക്തതയില്ല.
എൻഡോമെട്രിയോസിസിന്റെ ഗർഭാശയ എൻഡോമെട്രിയം പോലെ, ഈസ്ട്രജൻ ഫാലോപ്യൻ ട്യൂബുകൾക്ക് പുറത്തുള്ള സാൽപിങ്കോയിറ്റിക് ടിഷ്യൂകൾ വളരാനും ചുറ്റുമുള്ള പ്രദേശങ്ങളെ വഷളാക്കാനും ഇടയാക്കും. ഉയർന്ന അളവുകൾ ഗ്രന്ഥി ടിഷ്യൂകൾ പെരുകുന്നതിന് കാരണമാകുന്നു. പ്രത്യേകിച്ച്, അവ സിലിയേറ്റഡ് എപിത്തീലിയൽ കോശങ്ങളുടെ എണ്ണവും പ്രവർത്തനവും വർദ്ധിപ്പിക്കുന്നതിന് കാരണമാകുന്നു (സാധാരണയായി ഇത് ഫാലോപ്യൻ ട്യൂബുകളെ ക്രമീകരിക്കുന്നു).
രോഗനിർണയം
എൻഡോസാൽപിംഗിയോസിസ് രോഗനിർണയം നടത്തുന്നത് ഒരു പാത്തോളജിസ്റ്റാണ് എക്‌സിഷനിൽ (ഉദാ: ബയോപ്‌സി).
നാരുകളാൽ ചുറ്റപ്പെട്ട ട്യൂബൽ-ടൈപ്പ് എപിത്തീലിയം (ഉദാ: സിലിയേറ്റഡ് എപിത്തീലിയം) ഉള്ള സിസ്റ്റുകളാണ് ഇതിന്റെ സവിശേഷത. ഇത് പലപ്പോഴും രക്തസ്രാവവുമായി ബന്ധപ്പെട്ടതല്ല.
എൻഡോമെട്രിയൽ-ടൈപ്പ് സ്ട്രോമയാൽ ചുറ്റപ്പെട്ട ഒരു ട്യൂബൽ-ടൈപ്പ് എപിത്തീലിയം എൻഡോമെട്രിയോസിസിന്റെ ഒരു വകഭേദമാണ്. എൻഡോസാൽപിംഗിയോസിസ് അല്ല.
എൻഡോസാൽപിംഗിയോസിസ് ഇടയ്ക്കിടെ ലിംഫ് നോഡുകളിൽ കാണപ്പെടുന്നു. ഇത് ഒരു അഡിനോകാർസിനോമ മെറ്റാസ്റ്റാസിസ് ആയി തെറ്റായി വ്യാഖ്യാനിക്കപ്പെടാം.
External links
വർഗ്ഗം:സ്ത്രീരോഗങ്ങൾ
സുർജിത് സിംഗ് ബർണാല
2004 മുതൽ 2011 വരെ തമിഴ്നാടിൻ്റെ ഗവർണറായിരുന്ന പഞ്ചാബിൽ നിന്നുള്ള മുതിർന്ന ശിരോമണി അകാലിദൾ പാർട്ടി നേതാവായിരുന്നു  സുർജിത്ത് സിംഗ് ബർണാല(1925-2017) അറ് തവണ പഞ്ചാബ് നിയമസഭാംഗം, അഞ്ച് സംസ്ഥാനങ്ങളുടെ ഗവർണർ, മൂന്ന് തവണ ലോക്സഭാംഗം, രണ്ട് തവണ കേന്ദ്രമന്ത്രി എന്നീ നിലകളിലും പ്രവർത്തിച്ചു.
ജീവിതരേഖ
അവിഭക്ത പഞ്ചാബിലെ ഗുരുഗോൺ ഗ്രാമത്തിൽ ജനനം. പ്രാഥമിക വിദ്യാഭ്യാസത്തിന് ശേഷം ലക്നൗ യൂണിവേഴ്സിറ്റിയിൽ നിന്ന് നിയമ ബിരുദം നേടി.
1952-ലെ പഞ്ചാബ് നിയമസഭ തിരഞ്ഞെടുപ്പിൽ മത്സരിച്ച് കൊണ്ടാണ് രാഷ്ട്രീയ പ്രവേശനം. ധനുവാലയിൽ നിന്ന് മത്സരിച്ചെങ്കിലും നാല് വോട്ടുകൾക്ക് പരാജയപ്പെട്ടു. പിന്നീട് അഞ്ച് തവണ നിയമസഭാംഗമായും മൂന്ന് തവണ ലോക്സഭയിൽ അംഗമായും ഒരു തവണ പഞ്ചാബ് മുഖ്യമന്ത്രിയായും തിരഞ്ഞെടുക്കപ്പെട്ടു. കേന്ദ്രമന്ത്രി, സംസ്ഥാന ഗവർണർ എന്നീ നിലകളിലും പ്രവർത്തിച്ചു.
1979-ൽ മൊറാർജി ദേശായി പ്രധാനമന്ത്രി പദം രാജിവച്ചപ്പോൾ അന്നത്തെ രാഷ്ട്രപതിയായിരുന്ന നീലം സഞ്ജീവറെഢി ഒരു താത്കാലിക സർക്കാർ രൂപീകരിച്ചപ്പോൾ സുർജിത് സിംഗിനെ പ്രധാനമന്ത്രിയാകാൻ ക്ഷണിച്ചെങ്കിലും ഉപ-പ്രധാനമന്ത്രിയായിരുന്ന ചൗധരി ചരൺസിംഗാണ് പ്രധാനമന്ത്രിയായത്.
1996-ലും പ്രധാനമന്ത്രി പദവി കൈയകലത്തിൽ നഷ്ടപ്പെട്ടു. അകാലിദൾ നേതാവ് പ്രകാശ് സിംഗ് ബാദൽ ബി.ജെ.പിയുമായി സഖ്യമുണ്ടാക്കിയതിനെ തുടർന്നാണിത്.
എ.ആർ.കിദ്വായിക്ക് ശേഷം ഏറ്റവും കൂടുതൽ നാൾ സംസ്ഥാന ഗവർണറായിരുന്ന രണ്ടാമത്തെയാളാണ് സുർജിത്സിംഗ് ബർണാല. മൂന്ന് തവണയായി എട്ട് വർഷം തമിഴ്നാടിൻ്റെ ഗവർണറായിരുന്ന ആദ്യത്തെയാളും സുർജിത് സിംഗ് തന്നെയാണ്.
പ്രധാന പദവികളിൽ
മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 91-മത്തെ വയസിൽ 2017 ജനുവരി 14ന് അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:People from Barnala വർഗ്ഗം:University of Lucknow alumni വർഗ്ഗം:പഞ്ചാബിലെ മുഖ്യമന്ത്രിമാർ (ഇന്ത്യ) വർഗ്ഗം:Lieutenant governors of the Andaman and Nicobar Islands വർഗ്ഗം:Governors of Uttarakhand വർഗ്ഗം:Governors of Andhra Pradesh വർഗ്ഗം:Governors of Tamil Nadu വർഗ്ഗം:Agriculture Ministers of India വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Indian Sikhs വർഗ്ഗം:1925 births വർഗ്ഗം:Shiromani Akali Dal politicians വർഗ്ഗം:6th Lok Sabha members വർഗ്ഗം:Punjabi people വർഗ്ഗം:People from Mahendragarh district വർഗ്ഗം:Punjab, India MLAs 1985–90 വർഗ്ഗം:11th Lok Sabha members വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:Lok Sabha members from Punjab വർഗ്ഗം:Indian vice-presidential candidates വർഗ്ഗം:Chief ministers from Shiromani Akali Dal വർഗ്ഗം:Indians imprisoned during the Emergency (India) വർഗ്ഗം:1925-ൽ ജനിച്ചവർ
സഞ്ജീവ് ബലിയാൻ
ഭാരതീയ ജനതാ പാർട്ടി നേതാവും മുസഫർ നഗറിലെ എം.പിയുമാണ് സഞ്ജീവ് ബലിയാൻ.
രാഷ്ട്രീയ ജീവിതം
2014ലെ ലോക്സഭാ തെരഞ്ഞെടുപ്പിൽ ഉത്തർ പ്രദേശിലെ മുഫർനഗറിൽ നിന്നും ബി.എസ്.പിയുടെ കദീർ റാണയെ 4 ലക്ഷത്തിലധികം വോട്ടുകൾക്ക് പരാജയപ്പെടുത്തി.
മോദി മന്ത്രിസഭ
2014 മേയ് 26ന് സത്യപ്രതിഞ്ജ ചെയ്ത മോദി മന്ത്രിസഭയിൽ കൃഷി, ഭക്ഷ്യ സംസ്‌കരണ വകുപ്പിന്റെ സഹമന്ത്രിയാണ്.
പുറം കണ്ണികൾ
ബി.ജെ.പി വെബ്സൈറ്റ് വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:കേന്ദ്രസഹമന്ത്രിമാർ
ചായില്യം (ചലച്ചിത്രം)
പഴയങ്ങാടിക്കടുത്ത് സ്ത്രീകൾ മാത്രം കെട്ടുന്ന ദേവക്കൂത്ത് എന്ന തെയ്യത്തിന്റെ പശ്ചാത്തലത്തിൽ മനോജ് കാന സംവിധാനം ചെയ്ത് ജനുവരി 31ന് പുറത്തിറങ്ങിയ ചലച്ചിത്രമാണ് ചായില്യം. അനുമോൾ ,എം ആർ ഗോപകുമാർ ,ജിജോയ് രാജഗോപാൽ, ചെമ്പിൽ അശോകൻ, മാസ്റ്റർ ആദിത്യൻ, ടി കെ മീനാക്ഷിയമ്മ, എൽ‌സി സുകുമാരൻ, പ്രവീഷ്, പി ടി മനോജ് എന്നിവരാണ് അഭിനേതാക്കൾ. നിർമാതാവിനെ ലഭിക്കാത്തതോടെ സന്നദ്ധ സംഘടനകളിൽനിന്നും വ്യക്തികളിൽനിന്നും സംഭാവന സ്വീകരിച്ചു നേര് എന്ന ജനകീയ കൂട്ടായ്മയുടെ നേതൃത്വത്തിലാണ് ഇത് പുറത്തിറക്കുന്നത്. വൈധവ്യമേൽപ്പിച്ച അപ്രതീക്ഷിത ആഘാതം മാറും മുമ്പ് കുടുംബത്തിനും സമൂഹത്തിനും ആചാരസംരക്ഷണത്തിനുമായി തെയ്യമായി മാറുന്ന ഗൗരിയിലൂടെയാണ് കഥ മുൻപോട്ടു പോകുന്നത്.
നവാഗതസംവിധായകനുള്ള ഹസൻകുട്ടി പുരസ്‌കാരം, മികച്ച ചിത്രത്തിനുള്ള പത്മരാജൻ പുരസ്‌കാരം എന്നീ അംഗീകാരങ്ങൾ ചിത്രത്തിനു ലഭിച്ചു. പത്തോളം അന്താരാഷ്ട്ര മേളകളിലും ചായില്യം പ്രദർശിപ്പിച്ചിരുന്നു.
കഥാസംഗ്രഹം
പ്രേമിച്ചു വിവാഹം കഴിച്ച ഭർത്താവ് കണ്ണൻ മരണപ്പെടുന്നതോടെ, ഗൗരിയും മകനും തനിച്ചാവുന്നു. അവരുടെ ദുരവസ്ഥയറിഞ്ഞ ഭർത്താവിന്റെ പിതാവ് അവരെ സ്വന്തം വീട്ടിലേക്കു കൊണ്ടുപോവുന്നു. ഭർത്താവിന്റെ വിയോഗത്തിനാലുണ്ടായ മാനസികസമ്മർദ്ദത്തിനിടെ ഗൗരി തന്നെ വിമർശിക്കാനെത്തിയ പൊതുജനങ്ങൾക്കു മുമ്പിൽ താനിതുവരെ പഠിച്ചിട്ടില്ലാത്ത ദേവക്കൂത്ത് എന്ന തെയ്യത്തിന്റെ ചില ചുവടുകളാടുന്നു. ഗൗരിയുടെ ശരീരത്തിൽ ദേവിയുടെ അംശം പ്രത്യക്ഷപ്പെട്ടതാണെന്നു വിശ്വസിക്കുന്ന നാട്ടുകാർ ഗൗരിയെ ദേവിയായി കണ്ടു ആരാധിക്കുന്നു. ക്ഷേത്രത്തിൽ നടന്ന ദേവപ്രശ്നത്തിൽ ഗൗരി തെയ്യം കെട്ടി ആടണമെന്നു വിധിക്കുന്നു. ഗൗരി അതിനു തയ്യാറല്ലെന്നു പറയുമ്പോ, ഗൗരിയുടെ ഭർത്താവിന്റെ അച്ചൻ തെയ്യം ആടാൻ അവളെ നിർബന്ധിക്കുന്നു. മകളുടെ അസുഖം മാറാൻ കൂടിയാണ് വൈദ്യർ കൂടിയായ അംബുപ്പെരുവണ്ണാൻ മകളെ അതിനു നിർബന്ധിക്കുന്നത്.
കപടസന്ന്യാസിമാരോടും, ജാതിയോടും, മതത്തോടും വിശ്വാസത്തോടും വെല്ലുവിളിക്കുന്ന ഗൗരി എന്ന കഥാപാത്രം സ്ത്രീശാക്തീകരണത്തിന്റെ പ്രതീകമാണ്. ഗൗരി എന്ന കഥാപാത്രത്തിന്റെ ശാരീരിക മാനിസികാനുഭവങ്ങളും, സാമൂഹ്യസംഘർഷങ്ങളും ഈ ചിത്രത്തിൽ നന്നായി ആവിഷ്കരിച്ചിരിക്കുന്നു.
അവലംബം
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
ജോൺ ജിൻ ഷാങ്
ഫെർട്ടിലിറ്റി ഗവേഷണത്തിലും പ്രത്യേകിച്ച് ഇൻ വിട്രോ ഫെർട്ടിലൈസേഷനിലും സംഭാവനകൾ നൽകിയ ഒരു മെഡിക്കൽ ശാസ്ത്രജ്ഞനാണ് ജോൺ ജിൻ ഷാങ് (ചൈനീസ്: 张进; പിൻയിൻ: Zhāng Jìn). മൈറ്റോകോൺഡ്രിയൽ റീപ്ലേസ്‌മെന്റിന്റെ സ്പിൻഡിൽ ട്രാൻസ്ഫർ ടെക്നിക് ഉപയോഗിച്ച് ലോകത്തിലെ ആദ്യത്തെ മൂന്ന്-മാതാപിതാക്കളുള്ള കുഞ്ഞിനെ വിജയകരമായി ഉൽപ്പാദിപ്പിച്ചതിന് 2016 സെപ്റ്റംബറിൽ അദ്ദേഹം വാർത്തകളിൽ ഇടംനേടി. സെജിയാങ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എം.ഡി നേടിയ ശേഷം, ബർമിംഗ്ഹാം സർവകലാശാലയിൽ നിന്ന് എം.എസ്.സി. കേംബ്രിഡ്ജ് സർവ്വകലാശാലയിൽ നിന്ന് പിഎച്ച്.ഡി. നേടി. അദ്ദേഹം യുഎസിലെ ന്യൂയോർക്കിലുള്ള ന്യൂ ഹോപ്പ് ഫെർട്ടിലിറ്റി സെന്ററിന്റെ സ്ഥാപക-ഡയറക്ടറായി.
അക്ഷരമുറ്റം
ദേശാഭിമാനി ദിനപത്രത്തോടൊപ്പം പുറത്തിറങ്ങുന്ന പ്രത്യേക പതിപ്പാണ് അക്ഷരമുറ്റം. എല്ലാ ബുധനാഴ്ചയുമാണ് അക്ഷരമുറ്റം പ്രസിദ്ധീകരിക്കുന്നത്. അക്ഷരമുറ്റത്തിൽ വരുന്ന ചോദ്യങ്ങളെ അടിസ്ഥാനമാക്കി എല്ലാ വർഷവും അക്ഷരമുറ്റം ക്വിസ് എന്ന പേരിൽ ഒരു ക്വിസ് മത്സരം ദേശാഭിമാനി സംഘടിപ്പിക്കുന്നു. മോഹൻലാലാണ് ഈ പരിപാടിയുടെ അംബാസിഡർ. അറിവിന്റെ ചെറുതുള്ളികൾ, ഇംഗ്ലീഷ് കോർണർ എന്നിവയാണ് പ്രധാന പംക്തികൾ
പുറം കണ്ണികൾ
ദേശാഭിമാനി അക്ഷരമുറ്റം
റിഥം 0
സെർബിയൻ കലാകാരി മറീന അബ്രമോവിച് നേപ്പിൾസിലെ സ്റ്റുഡിയോ മോറയിൽ അവതരിപ്പിച്ച ആറുമണിക്കൂർ ദൈർഘ്യമുള്ള അവതരണ കലാരൂപമാണ് റിഥം 0. കലാകാരിയും കാഴ്ചക്കാരും മറ്റ് 72 വസ്തുക്കളും ഉൾപ്പെടുന്ന ഈ കലാസൃഷ്ടി 1974-ൽ ആണ് അവതരിപ്പിക്കപ്പെട്ടത്. ആൾക്കൂട്ട മനഃശാസ്ത്രത്തിന്റെയും അനുയോജ്യമായ അവസരങ്ങളിൽ മനുഷ്യമനസ്സിനുണ്ടാകുന്ന തകർച്ചയുടേയും ഉദാഹരണമായി പലപ്പോഴും റിഥം 0 ഉദ്ധരിക്കപ്പെടാറുണ്ട്.
അവതരണം
അബ്രമോവിച് ആസ്വാദകർക്കിടയിൽ അനങ്ങാതെ നിൽക്കുകയും, അവിടെ ഉണ്ടായിരുന്ന ഒരു മേശയിൽ വെച്ചിരുന്ന 72 വസ്തുക്കൾ ഉപയോഗിച്ച് ആർക്കു വേണമെങ്കിലും കലാകാരിയെ എന്തുവേണമെങ്കിലും ചെയ്യാം എന്ന വിധത്തിലായിരുന്നു കലാരൂപത്തിന്റെ വിഭാവനം. പനിനീർപ്പൂവും തുവലും മുതൽ കത്തിയും നിറച്ച തോക്കും വരെയുള്ള വസ്തുക്കൾ മേശപ്പുറത്തുണ്ടായിരുന്നു.
പരിപാടിക്കായി പ്രത്യേകിച്ച് ഒരു വേദി ഇല്ലായിരുന്നു. സന്ദർശകരും പരിപാടിയുടെ ഭാഗമാണെന്ന് വ്യക്തമായ വിധത്തിൽ അബ്രമോവിച്ചും അവരും ഒരേ സ്ഥലം പങ്കുവെച്ചു. പൊതുജനം ഏത് പരിധി കടക്കും എന്ന് കണ്ടെത്തുക എന്നതായിരുന്നു പരിപാടിയുടെ ഉദ്ദേശം. അവതരണത്തിന്റെ പറ്റി അവതാരക പറഞ്ഞത്: "പൊതുജനം എന്നാലെന്താണ്, ഇത്തരം ഒരവസ്ഥയിൽ അവരെന്താണ് ചെയ്യുക?" എന്നാണ്.
അവതാരകയുടെ നിർദ്ദേശങ്ങൾ മേശപ്പുറത്ത് വെച്ചിട്ടുണ്ടായിരുന്നു; പരിഭാഷ താഴെക്കൊടുക്കുന്നു: <blockquote style="background-color:none; border-left:solid 5px #ccc;padding:1.2em; border-right:solid 5px #ccc;padding:1.2em; align:center; width:50%; text-align: left; justify-content: center;"> നിർദ്ദേശങ്ങൾ. മേശപ്പുറത്ത് 72 വസ്തുക്കൾ വെച്ചിട്ടുണ്ട്, ഏതൊരാൾക്കും അവ എന്റെ മേൽ പ്രയോഗിക്കാവുന്നതാണ്. ഞാൻ ഒരു വസ്തുവാണ്. ഈ സമയം സംഭവിക്കുന്ന എന്തിന്റെയും പൂർണ്ണ ഉത്തരവാദിത്തം എന്റേത് ആയിരിക്കും. സമയം: 6 മണിക്കൂർ (8 പി.എം. – 2 എം.എം.).
പ്രകടനം "തന്റെ ശരീരത്തെ അതിന്റെ പരിധിയോളം എത്തിച്ചു" എന്ന് അബ്രമോവിച്ച് പറയുകയുണ്ടായി. സന്ദർശകർ അവതാരകയ്ക്ക് ഒരു പനിനീർ പുഷ്പമോ ചുംബനമോ നൽകി സൗമ്യമായാണ് തുടങ്ങിയത്. . ആ സമയം അവിടെ സന്നിഹിതനായിരുന്ന കലാനിരൂപകൻ തോമസ് മക്എവില്ലി ഇങ്ങനെ പറഞ്ഞു:
അത് മര്യാദയോടെ ആണ് തുടങ്ങിയത്. ആരോ അവളെ ഒന്ന് തിരിച്ചു. ആരോ അവളുടെ കൈകൾ വായുവിൽ ആട്ടിവിട്ടു. ആരോ അവളെ അടുത്ത് സ്പർശിച്ചു. നാപോളിറ്റൻ രാവിന് ചൂടു പിടിക്കാൻ തുടങ്ങി. മൂന്നാമത്തെ മണിക്കൂറിൽ അവളുടെ വസ്ത്രങ്ങളൊക്കെയും റേസർ ബ്ലേഡിനാൽ മുറിച്ച് നീക്കപ്പെട്ടു. നാലാമത്തെ മണിക്കൂറിൽ അതേ ബ്ലേഡുകൾ അവളുടെ തൊലിപ്പുറത്ത് ഓടാൻ തുടങ്ങി. ആർക്കോ ചോര കുടിക്കാനായി അവളുടെ തൊണ്ട വരയപ്പെട്ടു. നിരവധി ലഘു ലൈംഗികാതിക്രമങ്ങൾ അവളുടെ ശരീരത്തിൽ ചെയ്യപ്പെട്ടു. സ്വന്തം അവതരണത്തോട് അങ്ങേയറ്റം അർപ്പിച്ചിരുന്ന നിലയിൽ ബലാത്സംഗമോ കൊലപാതകമോ അവൾ തടയുമായിരുന്നില്ല. അവൾ എതിർക്കാതെ സ്വയം പിൻവലിഞ്ഞ് നിന്നിരുന്നത് കൊണ്ടും, അതുവഴി ഉണ്ടായ മനുഷ്യ മാനസികാവസ്ഥയുടെ തകർച്ചയും അഭിമുഖീകരിച്ചതോടെ അവൾക്കായി ഒരു സംരക്ഷണസംഘം കാണികൾക്കിടയിൽ ഉണ്ടായി. നിറച്ച തോക്ക് അവളുടെ തലയിൽ വെയ്ക്കപ്പെടുകയും മറീനയുടെ വിരലുകൾ കൊണ്ട് തന്നെ കാഞ്ചി പ്രവർത്തിപ്പിക്കാനുള്ള ശ്രമം ഉണ്ടാവുകയും ചെയ്തതോടെ കാണികളിലെ ഘടകങ്ങൾ തമ്മിൽ സംഘർഷം പൊട്ടിപ്പുറപ്പെട്ടു."
അബ്രമോവിച്ച് പിന്നീട് ഇങ്ങനെ വിശദീകരിച്ചു: ഞാൻ മനസ്സിലാക്കിയത് എന്താണെന്നാൽ ... നിങ്ങൾ കാണികൾക്ക് എല്ലാം വിട്ടുകൊടുക്കുകയാണെങ്കിൽ, അവർ നിങ്ങളെ വധിച്ചേക്കും... എന്നെ അവർ ദുരുപയോഗം ചെയ്തതായി എനിക്ക് തോന്നി: അവർ എന്റെ വസ്ത്രങ്ങൾ മുറിച്ചുകളഞ്ഞു, പനിനീർച്ചെടിയുടെ മുള്ളുകൾ വയറ്റിൽ കുത്തിയിറക്കി, ഒരാളെന്റെ തലയ്ക്ക് നേരെ തോക്ക് ചൂണ്ടി, മറ്റൊരാളത് പിടിച്ച് മാറ്റി. ഒരു ആക്രമണത്വരയോടെയുള്ള അന്തരീക്ഷം ഉണ്ടായി. കൃത്യം ആറു മണിക്കൂറിന് ശേഷം, പദ്ധതിയിട്ടിരുന്നത് പ്രകാരം ഞാൻ എഴുന്നേൽക്കുകയും കാണികൾക്ക് നേരെ നടക്കുകയും ചെയ്തു. ഒരു യഥാർത്ഥ ഏറ്റുമുട്ടൽ ഒഴിവാക്കാൻ എല്ലാരും ഓടിമാറി."
അവതരണം അവസാനിച്ചെന്ന് അറിയിപ്പ് വരികയും, അബ്രമോവിച്ച് ചലിക്കാൻ തുടങ്ങുകയും ചെയ്തപ്പോൾ, വ്യക്തിയെന്ന നിലയിൽ അവതാരകയെ അഭിമുഖീകരിക്കാനുള്ള ബുദ്ധിമുട്ട് കൊണ്ട് കാഴ്ചക്കാരെല്ലാം സ്ഥലം വിട്ടു.
സ്വീകാര്യത
കോമ്പ്ലക്സ് മാഗസിൻ ലോകത്തിലെ ഏറ്റവും മികച്ച അവതരണ കലാരൂപങ്ങൾക്കിടയിൽ റിഥം 0 ഒമ്പതാം റാങ്കിൽ നിൽക്കുന്നു എന്ന് രേഖപ്പെടുത്തിയിട്ടുണ്ട്.
ബാഹ്യ കണ്ണികൾ
റിഥം 0 (1974) അവതരണത്തെ പറ്റി മറീന അബ്രമോവിച്ച്
അവലംബം
വർഗ്ഗം:കലാപ്രതിഷ്ഠാപനങ്ങൾ വർഗ്ഗം:ആൾക്കൂട്ട മനഃശാസ്ത്രം
ഹനാൻ അൽ ഹുറൂബ്
അധ്യാപകരുടെ ഓസ്കാർ അവാർഡ് എന്ന പേരിലറിയപ്പെടുന്ന ആഗോള അധ്യാപക അവാർഡ് നേടിയ ഫലസ്തീനിലെ അധ്യാപികയാണ് ഹനാൻ അൽ ഹുറൂബ്. വർക്കി ഫൗണ്ടേഷൻ എർപ്പെടുത്തുന്ന ലോകത്തിലെ മികച്ച അധ്യാപക അവാർഡ് നേടുന്ന രണ്ടാമത്തെ വനിതയാണ് ഹനാൻ.. 2016 മാർച്ചിൽ പ്രഖ്യാപിക്കുകുയം വിതരണം ചെയ്യുകയും ചെയ്ത അവാർഡ് ഹനാനിനാണ് ലഭിച്ചത്.ഫലസ്തീനിലെ അഭയാർഥി ക്യാമ്പുകളിൽ ജീവിക്കുന്ന കുട്ടികളിൽ വിദ്യാഭ്യാസ പ്രവർത്തനം നടത്തിയതാണ് ഇവരെ മികച്ച അധ്യാപികയായി തിരഞ്ഞെടുക്കാനുള്ള കാരണം. മാർപ്പയായ പോപ് ഫ്രാൻസിസ് ആണ് വിജയിയെ പ്രഖ്യാപിച്ചത്. അമേരിക്ക യിലെ നാൻസി അത് വെൽ ആണ് ഈ അവാർഡ് നേടുന്ന ആദ്യ അധ്യാപിക.
പാലസ്തീൻ അഭയാർഥി ക്യാമ്പിലായിരുന്നു ഹനാനിൻറെയും കുട്ടിക്കാലം. അവരുടെ കുട്ടികളും ഒരിക്കൽ വെടിവെപ്പിൻറെ ആഘാതത്തിന് ദൃക്സാക്ഷിയായി. ഈ സംഭവമാണ് വിദ്യാഭ്യാസ പ്രവർത്തനങ്ങൾക്ക് ഹനാനെ മുന്നിട്ടിറക്കാൻ പ്രേരിപ്പിച്ചത്. അക്രമമരുത് എന്ന മുദ്രാവാക്യത്തിൽ ഫലസ്തീനിലെ അഭയാർഥി കുട്ടികളെ അവർ വിദ്യാഭ്യാസത്തിലൂടെ വളരെ നല്ല ഗുണാത്മക സ്വഭാവമുള്ള കുട്ടികളാക്കി മാറ്റാൻ ശ്രമിച്ചു എന്നതാണ് ഇവരുടെ പ്രധാന സംഭാവന.ഇതെ കുറിച്ച് തൻറെ "വീ പ്ലേ ആൻറ് ലേൺ" എന്ന പുസ്തകത്തിൽ വിശദമായി എഴുതിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1972-ൽ ജനിച്ചവർ
പ്രോജക്റ്റ് ലൂൺ
ഗൂഗിളിന്റെ ഗവേഷണ വിഭാഗമായ ഗൂഗിൾ ലാബ്സിന്റെ അതിനൂതനമായ പദ്ധതിയാണ് പ്രോജക്റ്റ് ലൂൺ. വാർത്താവിനിമയ സങ്കേതങ്ങൾ പരിമിതമായ വിദൂര സ്ഥലങ്ങളിൽ ബലൂണുകളുടെ സഹായത്തോടെ സ്ട്രാറ്റോസ്ഫിയറിൽ 18 കിലോമീറ്റർ (11 mi) മുതൽ 25 കിലോമീറ്റർ (16 mi) വരെ ഉയരത്തിൽ 1 എംബിറ്റ്/സെക്കൻഡ് വരെ വേഗതയുള്ള ഒരു ഏരിയൽ വയർലെസ് നെറ്റ്‌വർക്ക് സൃഷ്ടിക്കാൻ സാധിക്കും. തികച്ചും സൗജന്യമായി ഇന്റർനെറ്റ് സൗകര്യങ്ങളെത്തിക്കുക എന്നതാണ് ഇതിന്റെ ലക്ഷ്യം. പ്രോജക്റ്റ് ലൂൺ 2011-ൽ എക്സ് (മുമ്പ് ഗൂഗിൾ എക്സ്) ഒരു ഗവേഷണ വികസന പദ്ധതിയായി ആരംഭിച്ചു, എന്നാൽ പിന്നീട് 2018 ജൂലൈയിൽ ഒരു പ്രത്യേക കമ്പനിയായി മാറി. ലാഭകരമല്ലാത്തതിനാൽ 2021 ജനുവരിയിൽ കമ്പനി അടച്ചുപൂട്ടുമെന്ന് പ്രഖ്യാപിച്ചു.
ഗാന്ധി ആശ്രാം ട്രസ്റ്റ്
ഗ്രാമീണ വികസനത്തിന്റെ ഗാന്ധിയൻ തത്ത്വചിന്തയുമായി 1946 മുതൽ നൊഖാലിയിൽ പ്രവർത്തിക്കുന്ന ഒരു ജീവകാരുണ്യ-വികസന സംഘടനയാണ് ഗാന്ധി ആശ്രാം ട്രസ്റ്റ് (GAT). അംബിക-കാളിഗംഗ ചാരിറ്റബിൾ ട്രസ്റ്റ് എന്നും അറിയപ്പെടുന്നു.
പ്രോജക്റ്റ് ലൂൺ
പ്രവർത്തനം
അന്തരീക്ഷവായുവിനെക്കാൾ ഭാരം കുറവുള്ള വാതകങ്ങൾ ഉയർന്ന മർദ്ദത്തിൽ ബലൂണിൽ നിറയ്ക്കുന്നതിനാൽ അവ അന്തരീക്ഷത്തിൽ തങ്ങി നിൽക്കുകയും കാറ്റിന്റെ ഗതിവേഗങ്ങൾക്കനുസരിച്ച് പാറിനടക്കുകയും ചെയ്യും. കനം കുറഞ്ഞ പോളിത്തീൻ ഫിലിമിൽ നിന്നുമാണ് 50 അടി വ്യാസമുള്ള ബലൂൺ ഉണ്ടാക്കിയിരിക്കുന്നത്. ഭൗമോപരിതലത്തിൽ നിന്ന് ഇരുപതു കിലോമീറ്ററിലേറെ ഉയരത്തിൽ പറന്നു നടക്കുന്ന ബലൂണുകളിൽ, നൂറു കിലോമീറ്റർ ചുറ്റളവിൽ അതിവേഗ ഇന്റർനെറ്റ് ബന്ധം ലഭ്യമാക്കാൻ കഴിവുള്ള ഉപകരണങ്ങൾ (മൂന്നാം തലമുറ ഇന്റർനെറ്റ് പ്രകാശിതമാകുന്ന ഏതാനും ട്രാൻസ്മിറ്ററുകൾ) ഘടിപ്പിക്കുന്നു. ഒരു ബലൂണിന്റെ പരിധിയിൽ നിന്ന് മറ്റൊരു ബലൂണിന്റെ പരിധിയിലേക്ക് ഈ ഉപകരണങ്ങളിൽ നിന്നുള്ള സിഗ്നലുകൾ മാറിക്കൊണ്ടിരിക്കും. ചെലവേറിയ ഫൈബർ ഒപ്റ്റിക്ക് കേബിൾ ശൃംഖലകൾ സ്ഥാപിക്കാൻ സാധ്യമല്ലാത്ത ഇടങ്ങളിൽ ഇതിലൂടെ ചെലവ് ലഘൂകരിക്കാനാകും.
അവലംബം
വർഗ്ഗം:വിവരസാങ്കേതികവിദ്യ വർഗ്ഗം:ഗൂഗിൾ സേവനങ്ങൾ വർഗ്ഗം:വാർത്താവിനിമയം
ഗാന്ധി ആശ്രാം ട്രസ്റ്റ്
1947 -ൽ മഹാത്മാഗാന്ധിയുടെ നോഹാലി സന്ദർശനത്തിൽ നിന്ന് പ്രചോദനം ഉൾക്കൊണ്ട്, ഗ്രാമീണ വികസനം, സമാധാനം, സാമൂഹിക ഐക്യം എന്നീ ഗാന്ധിയൻ തത്വശാസ്ത്രം ഗ്രാമീണ പാവപ്പെട്ടവരുടെ, പ്രത്യേകിച്ച് ആ പ്രദേശത്തെ സ്ത്രീകളുടെ ജീവിത സാഹചര്യങ്ങൾ ഉയർത്തുന്നതിന് വേണ്ടി സ്ഥാപിച്ചു. വികസന, ജീവകാരുണ്യ പ്രവർത്തനങ്ങൾക്ക് രണ്ട് വശങ്ങളുള്ള സമീപനമുണ്ട്.
തുടക്കത്തിൽ GAT- ന് സമ്മാനമായി നൽകിയ സ്ഥലത്തിന്റെ യഥാർത്ഥ ഉടമ (ബാരിസ്റ്റർ ഹേമന്ത കുമാർ ഘോസ്) സ്ഥാപിച്ച അംബിക കാളിഗംഗ ചാരിറ്റബിൾ ട്രസ്റ്റ് ജീവകാരുണ്യ പ്രവർത്തനങ്ങൾ നടത്തുകയും 1946 ലെ നൊഹാലിയുടെ കലാപബാധിതർക്ക് വേണ്ടി പ്രവർത്തിക്കുകയും ചെയ്തു. പാകിസ്ഥാൻ ഭരണത്തിൻകീഴിൽ, അന്നത്തെ സർക്കാരിന്റെ നയങ്ങൾ കാരണം ട്രസ്റ്റിന് അതിന്റെ പ്രവർത്തനങ്ങൾ തുടരാനായില്ല.
1971 ൽ ബംഗ്ലാദേശിന് സ്വാതന്ത്ര്യം ലഭിച്ചതിനുശേഷം, 1975 ൽ ഗാന്ധി ആശ്രാം ട്രസ്റ്റ് രൂപീകരിച്ചതോടെ, ട്രസ്റ്റിന്റെ കാഴ്ചപ്പാടിലും ദൗത്യത്തിലും ഒരു മാറ്റം സംഭവിച്ചു. പാവപ്പെട്ടവർക്കും പിന്നാക്കക്കാർക്കും വേണ്ടിയുള്ള വികസനവും വിപുലീകരണ സേവനങ്ങളും ജീവകാരുണ്യ പ്രവർത്തനങ്ങൾക്കൊപ്പം നടത്തി. നിലവിൽ, ഗാന്ധി ആശ്രാം ട്രസ്റ്റിന്റെ പ്രധാന ശ്രദ്ധ ഭൗതികവും ശാശ്വതവുമായ മികച്ച ജീവിതനിലവാരം വികസിപ്പിക്കുക എന്നതാണ്.
ആലുവ ശിവക്ഷേത്രം
കേരളത്തിൽ എറണാകുളം ജില്ലയിലെ ആലുവയിൽ പെരിയാറിന്റെ തീരത്താണ് ആലുവ ശിവക്ഷേത്രം സ്ഥിതിചെയ്യുന്നത്. പരബ്രഹ്മസ്വരൂപനായ മഹാദേവനാണ് പ്രധാന പ്രതിഷ്ഠ. പെരിയാർ മണപ്പുറത്ത് എല്ലാ വർഷവും കുംഭമാസത്തിൽ ആഘോഷിക്കുന്ന ശിവരാത്രി പ്രസിദ്ധമാണ്. ലക്ഷക്കണക്കിന് ആളുകൾ അന്നേ ദിവസം ആലുവാ മണപ്പുറത്ത് ശിവരാത്രി ആഘോഷിക്കാൻ ഒത്തുകൂടുന്നു. ശിവരാത്രിക്ക് മണപ്പുറത്ത് ബലിയർപ്പിച്ചാൽ മരിച്ച ബന്ധുക്കൾക്ക് മോക്ഷം ലഭിക്കും എന്ന വിശ്വാസം ധാരാളം ഭക്തരെ ആകർഷിക്കുന്നു. ശിവരാത്രി കൂടാതെ കർക്കടകവാവിനും ഇവിടെ ധാരാളം ഭക്തർ ബലിയിടാൻ വരാറുണ്ട്. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
ഐതിഹ്യം
പരശുരാമൻ പ്രതിഷ്ഠ നടത്തിയ 108 ശിവക്ഷേത്രങ്ങളിൽ ഒന്നാണ് ആലുവാ ശിവക്ഷേത്രം ത്രേതായുഗത്തിൽ  ശ്രീരാമൻ  പക്ഷി ശ്രേഷ്ഠനായ ജടായുവിന്  അന്ത്യാകർമ്മങ്ങൾ നിർവഹിച്ചത് ആലുവ ശിവക്ഷേത്രത്തിലാണെന്നാണ് ഐതിഹ്യം. തന്മൂലം ഇവിടെ ബലിയിടുന്നത് അത്യധികം വിശേഷമായി കൊണ്ടാടുന്നു.
ശിവരാത്രി
പെരിയാറിന്റെ തീരത്ത് ആലുവാ മണപ്പുറത്ത് എല്ലാ വർഷവും കുംഭമാസത്തിൽ ശിവരാത്രി ദിനത്തിൽ കൊണ്ടാടുന്ന ഹൈന്ദവ ആഘോഷമാണ് ആലുവാ ശിവരാത്രി. ശിവരാത്രിക്കുശേഷമുള്ള ദിവസം രാവിലെ തീർത്ഥാടകർ പിതൃക്കൾക്ക് ബലിയർപ്പിക്കുന്നു.
പ്രത്യേകത
പ്രകൃതിയുടെ നിയന്ത്രണത്തിൽ സ്വഭാവികമായി ആറാട്ട് നടക്കുന്ന ചുരുക്കം ക്ഷേത്രങ്ങളിൽ ഒന്നാണ് ആലുവ ശിവക്ഷേത്രം. മഴക്കാലത്ത്‌ പെരിയാർ നിറഞ്ഞൊഴുകി വിഗ്രഹം വെള്ളത്തിൽ മുങ്ങുമ്പോളാണ് ഇവിടെ ആറാട്ട്‌ നടക്കുക എന്നത് ഈ ക്ഷേത്രത്തിന്റെ പ്രത്യേകതയാണ്. ചമ്രവട്ടം അയ്യപ്പക്ഷേത്രം, താണിക്കുടം ഭഗവതി ക്ഷേത്രം, ഊരമന ശാസ്താക്ഷേത്രം, തൃപ്പുലിക്കൽ ശിവക്ഷേത്രം എന്നിവയാണ് ഇതുപോലെ സ്വഭാവികമായി ആറാട്ട് നടക്കുന്ന കേരളത്തിലെ മറ്റ് ക്ഷേത്രങ്ങൾ.
മുഖ്യവഴിപാടുകൾ
ധാര, പിൻവിളക്ക്, മൃത്യുഞ്ജയ അർച്ചന, മൃജ്യുഞ്ചയ ഹോമം
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ വർഗ്ഗം:പെരിയാർ
ഹിലാരിയ സൂപ
ഒരു പെറുവിയൻ രാഷ്ട്രീയ പ്രവർത്തകയും മനുഷ്യാവകാശ പ്രവർത്തകയും പെറുവിലും ലോകമെമ്പാടുമുള്ള നിരവധി തദ്ദേശീയ വനിതാ സംഘടനകളിലെ സജീവ അംഗവുമാണ് ഹിലാരിയ സൂപ ഹുവമാൻ (ജനനം: ഡിസംബർ 28, 1957). 2006-2011 കാലഘട്ടത്തിൽ കുസ്‌കോയെ പ്രതിനിധീകരിക്കുന്ന ഒരു കോൺഗ്രസ്സ് വുമണായിരുന്നു അവർ. ഒല്ലാന്റാ ഹുമാലയുടെ പാർടിഡോ നാഷനലിസ്റ്റ പെറുവാനോ പാർട്ടിയിലെ അംഗമായിരുന്നു.
ആദ്യകാല ജീവിതം
സമ്പന്ന കുടുംബങ്ങളുടെ ഉടമസ്ഥതയിലുള്ള ഒരു വലിയ ഫാമിലെ കർഷകരായിരുന്ന അമ്മ ഹെലീന ഹുവാമന്റെ അരികിൽ അവരുടെ മുത്തശ്ശിമാരാണ് ഹിലാരിയ സൂപയെ വളർത്തിയത്.
അവരുടെ കുട്ടിക്കാലത്ത്, ഹസെൻഡഡോ (ഫാം ഉടമ) തന്റെ മുത്തച്ഛനോട് മോശമായി പെരുമാറുന്നതും പ്രാദേശിക സ്ത്രീകളെ ബലാത്സംഗം ചെയ്യുന്നതും അവർ കണ്ടു. അത് അവരുടെ ജീവിതത്തിൽ നിർണായക സ്വാധീനം ചെലുത്തി. കർഷകരുടെ അവകാശങ്ങൾക്കായി പോരാടിയ അവരുടെ മുത്തച്ഛൻ 1965 ൽ കൊല്ലപ്പെട്ടു.
അവൾക്ക് ആറു വയസ്സുള്ളപ്പോൾ, അവൾക്ക് അരെക്വിപയിലേക്ക് പോകേണ്ടിവന്നു. അവിടെ അവർ ഒരു വേലക്കാരിയായി ജോലി ചെയ്യാൻ നിർബന്ധിതയായി. തന്നെ തിരികെ കസ്‌കോയിൽ എത്തിക്കാൻ ബന്ധുക്കളോട് ആവശ്യപ്പെട്ടപ്പോഴാണ് മുത്തശ്ശിയും മരിച്ച വിവരം അറിഞ്ഞത്.
പിന്നീട് ഹിലാരിയ സൂപ കുസ്കോ, അരെക്വിപ, ലിമ എന്നിവിടങ്ങളിൽ വീട്ടുവേലക്കാരിയായി ജോലി ചെയ്തു. ലിമയിലെ സമ്പന്ന കുടുംബങ്ങളിൽ ജോലി ചെയ്യുന്നതിനിടെയാണ് 14-ാം വയസ്സിൽ ബലാത്സംഗത്തിനിരയായത്. അവരുടെ പങ്കാളിയും അവരുടെ കുട്ടികളുടെ പിതാവും അവൾക്ക് 22 വയസ്സുള്ളപ്പോൾ ഒരു അപകടത്തിൽ മരിച്ചു. കുട്ടിക്കാലത്ത് ശാരീരിക പീഡനത്തിന്റെയും നിർബന്ധിത ജോലിയുടെയും ഫലമായി, അവൾ പൊതുവായ ശരീര സന്ധിവാതം അനുഭവിക്കുന്നു. അവർ തന്റെ ജീവിതത്തെക്കുറിച്ച് ത്രെഡ്‌സ് ഓഫ് മൈ ലൈഫ് എന്ന പേരിൽ ഒരു പുസ്തകം എഴുതിയിട്ടുണ്ട്. ഇത് സ്പാനിഷ്, ഇംഗ്ലീഷ്, ജർമ്മൻ ഭാഷകളിലും ഉടൻ തന്നെ ക്വെച്ചുവയിലും ലഭ്യമാണ്. ഈ പ്രതികൂല സാഹചര്യങ്ങളെ അഭിമുഖീകരിച്ച് താൻ എങ്ങനെ ശക്തയായെന്ന് അവർ എഴുതുന്നു.
ആക്ടിവിസം
1980-കളിൽ, പാവപ്പെട്ട കുട്ടികൾക്ക് സൗജന്യ ഭക്ഷണം നൽകുന്ന ഒരു കമ്മ്യൂണിറ്റി പരിപാടി സംഘടിപ്പിക്കുന്നതിൽ അവർ മറ്റ് തദ്ദേശീയ സ്ത്രീകളുമായി ഇടപെട്ടു. കുസ്‌കോയിലെ ആന്റയിലെ മൈക്കേല ബസ്തിദാസ് കമ്മിറ്റിയുടെ നേതാവായി അവർ ഭൂമിയുടെ അവകാശത്തിനായുള്ള പോരാട്ടങ്ങളിൽ പങ്കെടുത്തു. ഭൂമി അവകാശ പ്രസ്ഥാനം ഒടുവിൽ ജുവാൻ വെലാസ്കോ അൽവാറാഡോയുടെ സർക്കാരിന് കീഴിൽ ഭൂപരിഷ്കരണ നിയമത്തിൽ കലാശിച്ചു. കുസ്‌കോയിലെ കോൺഫെഡറേഷൻ കാംപെസിന ഡെൽ പെറുവിന്റെ റീജിയണൽ ഓർഗനൈസേഷനായ ഫെഡറേഷൻ ഡിപ്പാർട്ട്‌മെന്റൽ ഡി കാംപെസിനോസ് ഡെൽ കുസ്‌കോയുടെ നേതാവ് കൂടിയായിരുന്നു അവർ.
1991-ൽ, പുതുതായി സ്ഥാപിതമായ വിമൻസ് ഫെഡറേഷൻ ഓഫ് ആന്റയുടെ (ഫെഡറേഷ്യൻ ഡി മുജറെസ് ഡി ആന്റ ഫെംക) ഓർഗനൈസേഷണൽ സെക്രട്ടറിയായി. അവിടെ അക്ഷരമാല പ്രോഗ്രാമുകൾ, പരമ്പരാഗത വൈദ്യശാസ്ത്ര സംരക്ഷണം, കീടനാശിനി പ്രശ്നങ്ങൾ എന്നിവയ്ക്ക് അവർ ഉത്തരവാദിയായിരുന്നു.
ഹിലേറിയ സൂപ നിരവധി അന്തർദേശീയ വനിതാ അവകാശ യോഗങ്ങളിൽ പങ്കെടുത്തിട്ടുണ്ട്. അവിടെ അവർ തന്റെ പ്രാദേശിക ക്വെച്ചുവ ഭാഷ സജീവമായി ഉപയോഗിക്കുകയും പ്രോത്സാഹിപ്പിക്കുകയും ചെയ്തിട്ടുണ്ട്. 1995-ൽ, ആരോഗ്യമന്ത്രി അലജാൻഡ്രോ അഗ്വിനാഗയുമായി ചേർന്ന് ആൽബെർട്ടോ ഫുജിമോറി സ്വേച്ഛാധിപത്യത്തിൻ കീഴിൽ നടത്തിയ സ്ത്രീകളുടെയും പുരുഷന്മാരുടെയും നിർബന്ധിത വന്ധ്യംകരണത്തിനെതിരെ അവർ ഒരു പ്രതിഷേധത്തിന് നേതൃത്വം നൽകി. ഈ വംശീയ ആരോഗ്യ നയം 272,000 സ്വദേശി സ്ത്രീകളെയും 22,000-ത്തിലധികം പുരുഷന്മാരെയും നിർബന്ധിത വന്ധ്യംകരണത്തിന് കാരണമായി.
രാഷ്ട്രീയ ജീവിതം
ഹിലാരിയ സൂപ 2006-ൽ അവരുടെ സഹ കോൺഗ്രസ്സ് വുമൺ മരിയ സുമിരെയെ പിന്തുടർന്ന് പെറുവിയൻ കോൺഗ്രസിലേക്ക് തിരഞ്ഞെടുക്കപ്പെട്ടു. ക്വെച്ചുവയിൽ സത്യപ്രതിജ്ഞ ചെയ്തു. പെറുവിന്റെ ചരിത്രത്തിൽ ഏതെങ്കിലും തദ്ദേശീയ ഭാഷയിൽ സത്യപ്രതിജ്ഞ ചെയ്യുന്ന ആദ്യ പാർലമെന്റേറിയൻ ആയി അവർ മാറി. ഇരുവരെയും കോൺഗ്രസ് വുമൺ മാർത്ത ഹിൽഡെബ്രാൻഡും മറ്റ് ചില കോൺഗ്രസ് അംഗങ്ങളും നിശിതമായി വിമർശിച്ചു.
അമേരിക്കൻ ഗവൺമെന്റുമായി സഹകരിച്ചുകൊണ്ട് അലൻ ഗാർസിയ ഭരണകൂടം സ്വതന്ത്ര വ്യാപാര നയങ്ങളും ദുരുപയോഗ ഉത്തരവുകളും പാസാക്കിയതിന് ശേഷം, തന്റെ സമൂഹം അഭിമുഖീകരിക്കുന്ന പ്രതിസന്ധിയെ അവർ അപലപിച്ചു. മച്ചു പിച്ചുവിനെയും മറ്റ് പ്രാദേശിക സൈറ്റുകളെയും രക്ഷപ്പെടുത്താനും അവരെ കുസ്കോയിലെ തദ്ദേശവാസികളുടെ മാനേജ്മെന്റിന് തിരികെ നൽകാനും അവർ ഇപ്പോൾ പ്രവർത്തിക്കുന്നു.
2010 ഓഗസ്റ്റിൽ, പെറുവിയൻ കോൺഗ്രസിന്റെ വിദ്യാഭ്യാസ കമ്മീഷന്റെ പ്രസിഡന്റായി ഹിലരിയ സൂപ തിരഞ്ഞെടുക്കപ്പെട്ടു. അമേരിക്കൻ പോപ്പുലർ റെവല്യൂഷണറി അലയൻസ് (APRA) യിലെയും ഫുജിമോറി പാർട്ടികളിലെയും കോൺഗ്രസ് അംഗങ്ങൾ ഇതിനെ വിമർശിക്കുമ്പോൾ, പെറുവിയൻ വിദ്യാഭ്യാസ വിദഗ്ധരുടെ പിന്തുണ അവർക്ക് ലഭിച്ചു.
2011 ഏപ്രിലിൽ, ആൻഡിയൻ പാർലമെന്റിലേക്ക് ഗണ പെറുവിന്റെ പ്രതിനിധിയായി ഹിലാരിയ സൂപ തിരഞ്ഞെടുക്കപ്പെട്ടു.
പുറംകണ്ണികൾ
വർഗ്ഗം:1957-ൽ ജനിച്ചവർ
കപടഫലങ്ങൾ
ചില സസ്യങ്ങളിൽ പൂഞെട്ട്, പുഷ്പാസനം തുടങ്ങിയ ഭാഗങ്ങൾ വളർന്ന് ഫലം പോലെയാവുന്നു. ഇവയാണ് കപടഫലങ്ങൾ.
കപടഫലങ്ങളുടെ പ്രാധാന്യം
കപടഫലങ്ങൾ വിത്തുവിതരണത്തെ സഹായിക്കുന്നു. പക്ഷികൾ പോലുള്ള ജീവികൾ കപടഫലങ്ങൾ കൊണ്ടു പോയി ഫലങ്ങൾ ഭക്ഷിച്ചതിനുശേഷം വിത്ത് യഥാർത്ഥ ഫലത്തോടൊപ്പം ഉപേക്ഷിക്കുന്നു. അങ്ങനെ വിത്തുവിതരണം നടക്കുന്നു.
അവലംബങ്ങൾ
വർഗ്ഗം:ഫലങ്ങൾ
യെനിസി നദി
യെനിസി  നദിയാണ് (, Yenisey, Mongolian: Gorlog, യെനിസ്സി എന്നുമെഴുതാം ) ആർട്ടിക്ക് സമുദ്രത്തിൽ കൂടിചേരുന്ന ഏറ്റവും വലിയ നദി. കൂടാതെ ആർട്ടിക്ക് സമുദ്രത്തിന്റെ ഭാഗമാകുന്ന മൂന്ന് സൈബീരിയൻ നദികളുടെ കേന്ദ്രം കൂടിയാണ് ഈ യെനിസി. മങ്കോളിയയിൽ ആരംഭിച്ച്, വടക്ക് ഭാഗത്തിലൂടെ സഞ്ചരിച്ച്  യെനിസി ഗൾഫിലെ കറ കടലിലേക്ക് ചേരുകയും, സൈബീരിയയുടെ കേന്ദ്രത്തിൽ മുക്കാൽ ഭാഗവും നഷ്ടപ്പെടുകയും ചെയ്യുന്നു, കൂടാതെ ഈ നീളം കൂടിയ നദി യെനിസി അനാഗ്ര-സെലെൻഗാ-ഇഡെർ നദിയുടെ ഭാഗമാകുകയും ചെയ്യുന്നുണ്ട്.
യെനിസിയുടെ ഏറ്റവും കൂടിയ ആഴം 24 മീറ്ററും (80 അടി), കുറഞ്ഞ ആഴം 14 മീറ്ററുമാണ് (45 അടി). ഈ നദിയുടെ പുറത്തേക്കുള്ള പ്രവാഹം 32 മീറ്ററും (106 അടി), അകത്തേക്കുള്ള പ്രവാഹം 31 മീറ്ററുമാണ് (101 അടി).
പ്രവാഹം
യെനിസി നദി കക്കാശ്യയിലൂടേയും, ക്രാസ്നോയാർസ് നഗരത്തിലൂടേയും ഒഴുകുന്നു.
ഇതിന്റെ പോഷകനദികളിൽ അനാഗ്ര നദിയും, നിഴന്യായ ടുങ്കുസ്ക്കാ നദിയും, ടുബാ നദിയും ഉൾപ്പെടുന്നു.
ബെയ്ക്കാൽ നദി
320 കിലോമീറ്റർ (200 മീ) നീളമുള്ളതും,പകുതി മാത്രം കാണാൻ കഴിയുന്നതുമായ അനാഗ്ര നദി, ബുര്യാറ്റ് റിപ്പബ്ലിക്കിൽ നിന്ന് വരുന്ന ബെയ്ക്കാൽ നദിയിൽ ചേരുന്നു,എന്നാൽ സെലെഗ്നയിൽ നിന്ന് ഉത്ഭവിക്കുന്നതും, തെക്കുകിഴക്കൻ ഭാഗത്ത് ഒരു ഡെൽറ്റ നിർമ്മിക്കുയും ചെയ്യുന്ന നദിയാണ് നീളം കൂടിയ അന്തർപ്രവാഹമുള്ള നദി. right|thumb|260x260px|ക്രാസ്നോയാർസിനിരികിലെ ട്രാൻസ് സൈബീരിയൻ റെയിൽവേയിൽ നിന്നുള്ള ബെയ്ക്കാൽ നദിയുടെ കാഴ്ച.
ചരിത്രം
പ്രാചീന നാടോടി ഗോത്രങ്ങളായ കെറ്റ്, യുഗ് പോലുള്ള ജനങ്ങൾ ഈ നദിയുടെ തീരത്ത് വസിച്ചിരുന്നു..1000ത്തോളം വരുന്ന കെറ്റ് ഗോത്രങ്ങളിലെ മനുഷ്യരാണ്,ഈ നദിക്കരയ്ക്കരികെ തെക്കൻ സൈബീരിയയുടെ കേന്ദ്രത്ത്, യഥാർത്ഥത്തിൽ ജീവിച്ചിരുന്ന ഇന്നും നിലനിൽക്കുന്ന മനുഷ്യർ.അവരുടെ നശിച്ചുപോയ ബന്ധുക്കാരാണ് കോട്ടുകളും,അസ്സാന്സുകളും, ആരിൻസുകളും, ബെയ്ക്കോട്ട്സുകളും, പിന്നെ പമ്പോക്കോൽസുകളും.ഇവരൊക്കെ ജീവിച്ചത് നദിക്ക് തെക്ക് ഭാഗത്തായാണ്.17-ഉം 19-ഉം നൂറ്റാണ്ടിലെ റഷ്യയിലേക്ക് ചേരുന്നതിന് മുമ്പ്,ആധൂനിക കെറ്റുകൾ നദിക്ക് കിഴക്ക് ഭാഗത്തിന്റെ മദ്ധ്യേയായി ജീവിച്ചു.
ഗാലറി
<center class="" style="min-height: 875px;">
അധിക ലിങ്കുകൾ
വർഗ്ഗം:റഷ്യയിലെ നദികൾ വർഗ്ഗം:മംഗോളിയയിലെ നദികൾ
ലാൻഡ്‌സ്‌കേപ്പ് വിത് എ പിഗ് ആൻഡ് ഹോഴ്സ്
പോൾ ഗോഗിൻ 1903-ൽ വരച്ച ഒരു ഓയിൽ പെയിന്റിംഗ് ആണ് ലാൻഡ്‌സ്‌കേപ്പ്, ലാ ഡൊമിനിക് അല്ലെങ്കിൽ ലാൻഡ്‌സ്‌കേപ്പ് വിത് എ പിഗ് ആൻഡ് ഹോഴ്സ്. 1908 മുതൽ ഇത് ഹെൽസിങ്കിയിലെ അറ്റേനിയത്തിന്റെ ശേഖരത്തിലാണ് കാണപ്പെടുന്നത്. അദ്ദേഹത്തിന്റെ അവസാന ചിത്രങ്ങളിലൊന്നായ ഇത് ഹിവ ഓവ ദ്വീപിൽ വരച്ചതാണ്.
അവലംബം
വർഗ്ഗം:ലാൻഡ്സ്കേപ്പ് പെയിന്റിംഗുകൾ വർഗ്ഗം:ഹോഴ്സസ് ഇൻ ആർട്ട് വർഗ്ഗം:പോൾ ഗൗഗിൻ വരച്ച ചിത്രങ്ങൾ
മൗണ്ട് ലൂയിസ് ദേശീയോദ്യാനം
ഓസ്ട്രേലിയയിലെ ഫാർ നോർത്ത് ക്യൂൻസ്ലാന്റിലെ ഷയർ ഓഫ് മറീബയിലും ഡഗ്ലസ് ഷയറിലുമായി സ്ഥിതിചെയ്യുന്ന ദേശീയോദ്യാനമാണ് മൗണ്ട് ലൂയിസ് ദേശീയോദ്യാനം. എയ്നാലേ അപ്പ്ലാന്റ്സ് ജൈവമണ്ഡലത്തിലെ വെറ്റ്ട്രോപ്പിക്സ് ഓഫ് ക്യൂൻസ്ലാന്റിന്റെ ഭാഗമാണിത്.
മൗണ്ട് ലൂയിസ് ഫോറസ്റ്റ് റിസർവ്വും റൈഫിൾമീഡ് ഫോരസ്റ്റ് റിസർവ്വും കൂട്ടിച്ചേർത്ത് 2009 ലാണ് ഈ ദേശീയോദ്യാനം രൂപം കൊണ്ടത്.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ലഘുഫലം
ഒരു പൂവിൽനിന്നൊരു ഫലം മാത്രമാണ് ഉണ്ടാകുന്നതെങ്കിൽ അത്തരം ഫലങ്ങളാണ് ലഘുഫലങ്ങൾ.
ഉദാഹരണങ്ങൾ
മാമ്പഴം, നെല്ലിക്ക, മുളക്, തക്കാളി.
അവലംബങ്ങൾ
വർഗ്ഗം:ഫലങ്ങൾ
യെല്ലോയിഷ്-സ്ട്രീക്ഡ് ലോറി
സ്ട്രീക്കെഡ് ലോറി അഥവാ മഞ്ഞ-സ്ട്രീക്കെഡ് ലോറി എന്നും അറിയപ്പെടുന്ന സിറ്റാകുലിഡേ കുടുംബത്തിലെ തത്തയുടെ ഒരു  സ്പീഷീസാണ് യെല്ലോയിഷ്-സ്ട്രീക്കെഡ് ലോറി (Chalcopsitta scintillata).
വിതരണവും ആവാസ വ്യവസ്ഥയും
അരു ദ്വീപുകളിലും തെക്കൻ ന്യൂ ഗിനിയയിലും ഇവ കാണപ്പെടുന്നു. ഉപോഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള താഴ്ന്ന പ്രദേശങ്ങൾ, ഉപോഷ്ണമേഖലാ അല്ലെങ്കിൽ ഉഷ്ണമേഖലാ കണ്ടൽ വനം എന്നിവയാണ് ഇതിന്റെ സ്വാഭാവിക ആവാസ വ്യവസ്ഥകൾ
ടാക്സോണമി
യെല്ലോയിഷ്-സ്ട്രീക്കെഡ് ലോറിയിൽ മൂന്ന് ഉപജാതികൾ ഉണ്ട്:
ബാഹ്യ ലിങ്കുകൾ
വർഗ്ഗം:ന്യൂ ഗിനിയയിലെ പക്ഷികൾ വർഗ്ഗം:തത്തകൾ
റിഫാത്ത് അ‍ൽവി
പാകിസ്താനി ചിത്രകാരിയും ശിൽപ്പിയുമാണ് റിഫാത്ത് അ‍ൽവി. മൂന്നു പതിറ്റാണ്ടായി കറാച്ചിയിലെ പ്രധാന കലാ താവളമായ വിഎം ഗാലറിയുടെ ഡയറക്ടറാണ്. സിറാമിക്സ് കലാരൂപങ്ങൾക്കും അവരുപയോഗപ്പെടുത്തുന്ന എർത്ത് പിഗ്മെന്റ് ശൈലിക്കും പ്രസിദ്ധയാണ് റിഫാത്ത് അൽവി. ആഫ്രിക്കയിൽ നിന്ന് അവർ കണ്ടെത്തിയ എർത്ത് പിഗ്മെന്റ് രീതിക്ക് അന്തർദേശീയ തലത്തിൽ ശ്രദ്ധ ലഭിച്ചു. സമകാലിക ശൈലിയിൽ അവർ തീർത്ത മോഹൻജദാരോ പരമ്പരയിൽ മോഹൻജദാരോയിൽ നിന്നു തന്നെയുള്ള മണ്ണാണ് ഉപയോഗപ്പെടുത്തിയിരിക്കുന്നത്. സ്വദേശത്തും വിദേശത്തും നിരവധി പ്രദർശനങ്ങൾ നടത്തി.
ജീവിതരേഖ
വിഭജന പൂർവ ഭാരതത്തിൽ ജാൽന നഗരത്തിൽ, പട്ടാളക്കാരുടെ കുടുംബത്തിൽ ജനിച്ചു. വിഭജനാനന്തരം പാകിസ്താനിലെ കറാച്ചിയിലേക്കു മാറി. തീവ്ര മത വിശ്വാസിയായ അമ്മയുടെ എതിർപ്പിനെ മറി കടന്ന് കറാച്ചി സ്കൂൾ ഓഫ് ആർട്സിൽ പഠിച്ചു. റാബിയ അപാ, ഹജ്റ മൻസൂർ, മൻസൂർ രാഹി തുടങ്ങിയവരെല്ലാം ഗുരുക്കന്മാരായിരുന്നു. പഠനം കഴിഞ്ഞ് ഒരു സ്കൂളിൽ കലാധ്യാപികയായെങ്കിലും നീണ്ടില്ല. എൺപതുകളിൽ സിന്ധ് ചെറുകിട വ്യവസായ യൂണിറ്റിൽ ഡിസൈനറായി. സിന്ധ് പ്രവിശ്യയിൽ എല്ലായിടത്തും സഞ്ചരിക്കാനും പ്രാദേശിക കലാകാരന്മാരുമായും കൈവേലക്കാരുമായും ആശയ വിനിമയം നടത്താൻ അവസരം ലഭിച്ചു.
ആദ്യകാല രചനകളിൽ തന്നെ പാളികളായി വരയുന്ന ശൈലി അവർ പരീക്ഷിക്കുന്നതു കാണാം. 1991 ൽ സിംബാബ്വെ സന്ദർശനത്തിനിടെ ഹെലൻ ലെക്രോസ് എന്ന കലാകാരൻ പ്രകൃത്യാലുള്ള നിറങ്ങളും പല തരം മണ്ണുമുപയോഗിച്ച് ചിത്രങ്ങൾ വരയ്ക്കുന്നതിൽ ആകൃഷ്ടയായി ആ ശൈലി പിന്തുടർന്നു. അവിടുത്തെ തജ്ജേശീയരായ ചിത്രകാരന്മാരുടെ ശൈലിയായിരുന്നു അത്. ഈ ശൈലി ഉപയോഗപ്പെടുത്തിയാണ് ലോസ്റ്റ് സിവിലൈസേഷൻസ്, മോഹൻജദാരോ തുടങ്ങിയ പരമ്പരകൾ അവർ ചെയ്തത്.
പുറം കണ്ണികൾ
വർഗ്ഗം:പാകിസ്താനി കലാകാരികൾ
അരുണാചലം മുരുഗാനന്ദം
തമിഴ്‌നാട്ടിലെ കോയമ്പത്തൂരിനടുത്തു നിന്നുള്ള ഒരു സാമൂഹ്യപ്രവർത്തകനായ വ്യക്തിയാണ് അരുണാചലം മുരുഗാനന്ദം. ഇദ്ദേഹം ഗ്രാമപ്രദേശങ്ങളിലെ സ്ത്രീകളുടെ ശരീര ശുചിത്വ (ആരോഗ്യ) സംരക്ഷണത്തിനായി വിലകുറഞ്ഞ ആർത്തവകാല നാപ്കിനുകൾ ഉണ്ടാക്കുന്ന ഒരു യന്ത്രം ഉണ്ടാക്കിയിട്ടുണ്ട്. ഈ യന്ത്രം ഗ്രാമീണ ഇന്ത്യയുടെ പല ഭാഗങ്ങളിലും പ്രചരിപ്പിച്ച മുരുഗാനന്ദം സ്ത്രീകളുടെ ആരോഗ്യസംരക്ഷണത്തിൽ നടത്തിയ പ്രവർത്തനങ്ങളെ ബഹുമാനിച്ച് ഇന്ത്യയുടെ രാഷ്ട്രപതിയുടെ കയ്യിൽ നിന്നും ചെന്നൈ ഐ.ഐ.ടിയുടെ ഇന്നൊവേഷൻ പുരസ്കാരം വാങ്ങിയിട്ടുണ്ട്. 2014-ൽ ഇറങ്ങിയ റ്റൈം മാഗസിന്റെ ലോകത്തെ സ്വാധീനിച്ച 100 വ്യക്തികളുടെ പട്ടികയിൽ ഇടം കണ്ടെത്തിയ ഒരു ഭാരതീയനുമാണ്.
അവലംബങ്ങൾ
വർഗ്ഗം:സാമൂഹ്യപ്രവർത്തകർ വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
ഒകാല ദേശീയ വനം
ഒകാല ദേശീയ വനം യു.എസ്. സംസ്ഥാനമായ ഫ്ലോറിഡയിലെ ഏറ്റവും വലിയ രണ്ടാമത്തെ ദേശീയ സംരക്ഷിത വനമാണ്. മധ്യ ഫ്ലോറിഡയിലെ 607 ചതുരശ്ര മൈൽ (1,570 ചതുരശ്ര കിലോമീറ്റർ) ഭൂപ്രദേശത്തെ ഇത് ഉൾക്കൊള്ളുന്നു. ഒകാല നഗരത്തിന് മൂന്ന് മൈൽ (5 കിലോമീറ്റർ) കിഴക്കായും ഗെയ്‌നസ്‌വില്ലെ നഗരത്തിന് 16 മൈൽ (26 കി.മീ) തെക്ക് കിഴക്കായും ഇത് സ്ഥിതിചെയ്യുന്നു. 1908-ൽ സ്ഥാപിതമായ ഒകാല ദേശീയ വനം, മിസിസിപ്പി നദിയുടെ കിഴക്കുള്ള ഏറ്റവും പഴയ ദേശീയ വനവും അമേരിക്കൻ ഐക്യനാടുകളുടെ ഏറ്റവും തെക്കേയറ്റത്തുള്ള ദേശീയ വനവുമാണ്. ഒകാല എന്ന വാക്ക് "ഉചിതമായ ഭൂമി" അല്ലെങ്കിൽ. "തൂക്കുമഞ്ചം" എന്നർത്ഥം വരുന്ന ടിമുകുവൻ പദത്തിന്റെ വ്യുത്പന്നമാണെന്ന് കരുതപ്പെടുന്നു. ഫ്ലോറിഡയിലെ മൂന്ന് ദേശീയ വനങ്ങളെയും പോലെ ഈ വനത്തിന്റെയും ആസ്ഥാനം ടല്ലഹാസിയിലാണെങ്കിലും സിൽവർ സ്പ്രിംഗ്സിലും ഉമാതിലയിലും ഇതിന് പ്രാദേശിക ജില്ലാ റേഞ്ച് ഓഫീസുകളുണ്ട്.
അലാസ്കയിലെ നദികളുടെ പട്ടിക
അലാസ്ക യിലെ നദികളുടെ പട്ടികയാണിത് ഇത് പൂർണ്ണമായ പട്ടികയല്ല. അലാസ്ക സംസ്ഥാനത്ത് ഏകദേശം 12,000 നദികൾ ഉള്ളതായി കണക്കാക്കിയിരിക്കുന്നു. അതുപോലെ ആയിരക്കണക്കിന് നീർച്ചാലുകളും അരുവികളും ഇതുകൂടാതെയുണ്ട്. യുണൈറ്റഡ് സ്റ്റേറ്റ്സ് ജ്യോഗ്രാഫിക്കൽ സർവ്വേ ജ്യോഗ്രാഫിക് നെയിംസ് ഇൻഫൊർമേഷൻ സിസ്റ്റം കണക്കെടുപ്പു പ്രകാരം അലാകയിൽ ഏകദേശം 9,728 ഔദ്യോഗികമായി നാമകരണം ചെയ്യപ്പെട്ട നദികളും അരുവികളും പോഷക നദികളുമുണ്ട്. നദികളുടെ നീളം കണക്കാക്കിയിരിക്കുന്നത് യുണൈറ്റഡ് സ്റ്റേറ്റ്സ് ജ്യോഗ്രാഫിക്കൽ സർവ്വേ ജ്യോഗ്രാഫിക് നെയിംസ് ഇൻഫൊർമേഷൻ സിസ്റ്റം (GNIS) ശേഖരിച്ച ലഭ്യമായ പട്ടിക അനുസരിച്ചാണ്.
ഡ്രെയിനേജ് ബേസിന് പ്രകാരം
This list is arranged by drainage basin, with respective tributaries ordered from mouth to source, and indented under their downstream-parent's name.
കുറിപ്പുകൾ
USGS GNIS named streams by Borough or Census Area:
കടത്ത് (ചലച്ചിത്രം)
പി.ജി. വിശ്വംഭരൻ സംവിധാനം ചെയ്ത് 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് കടത്ത്. നസീർ, ശങ്കർ, സോമൻ, ചെമ്പരത്തി ശോഭന എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്. യഥാർത്ഥത്തിൽ പ്രിയദർശനാണ് തിരക്കഥ എഴുതിയത്. പക്ഷേ ചിത്രം തിയേറ്ററുകളിൽ പ്രദർശിപ്പിച്ചപ്പോൾ അതിന്റെ ക്രെഡിറ്റ് സംവിധായകൻ എറ്റെടുത്തു. സംഭാഷണമാണ് പ്രിയദർശനു നൽകിയത്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എം. മണി നിർമ്മിച്ച ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
രജീന്ദർ കൗർ ഭട്ടൽ
ഒരു കോൺഗ്രസ്സ് നേതാവും പഞ്ചാബിലെ മുഖ്യമന്ത്രിയും ആയിരുന്നു രജീന്ദർ കൗർ ഭട്ടൽ (Rajinder Kaur Bhattal). മറ്റൊരു വനിതയും ഇതുവരെ പഞ്ചാബിലെ മുഖ്യമന്ത്രിപദത്തിലെത്തിയിട്ടില്ല. കൂടാതെ ഇന്ത്യയിലെ ഏതെങ്കിലും സംസ്ഥാനത്തെ എട്ടാമത്തെ മുഖ്യമന്ത്രിയും ആണ് ഭട്ടൽ.പഞ്ചാബിൽ നിന്നുള്ള ഇന്ത്യയിലെ ആദ്യത്തെ വനിതാ മുഖ്യമന്ത്രിയും മുഖ്യമന്ത്രി സ്ഥാനത്തിന് ശേഷമുള്ള ആദ്യത്തെ ഉപമുഖ്യമന്ത്രിയുമാണ് അവർ.
രാഷ്ട്രീയ ജീവിതം
1994ൽ സംസ്ഥാന വിദ്യാഭ്യാസ മന്ത്രിയായി.. പഞ്ചാബിലെ പതിമൂന്നാമത് മുഖ്യമന്ത്രിയായിരുന്ന ഹർചരൺ സിംഗ് ബ്രാർ രാജിവെച്ചതോടെ 1996 ഏപ്രിലിൽ പഞ്ചാബിന്റെ ആദ്യ വനിതാ മുഖ്യമന്ത്രിയായി സ്ഥാനമേറ്റു. 1997 ഫെബ്രുവരിയിൽ നടന്ന അസംബ്ലി തിരഞ്ഞെടുപ്പിൽ കോൺഗ്രസ് പരാജയപ്പെട്ടതോടെ മുഖ്യമന്ത്രി സ്ഥാനമൊഴിഞ്ഞു.
അവലംബം
വർഗ്ഗം:പഞ്ചാബിലെ മുഖ്യമന്ത്രിമാർ (ഇന്ത്യ) വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ വർഗ്ഗം:1945-ൽ ജനിച്ചവർ
ഡേവിഡ് സസ്സൂൺ
1817 നും 1829 നും ഇടയിൽ ബാഗ്ദാദിന്റെ ഖജാൻജിയായി പ്രവർത്തിച്ചിരുന്ന ഒരു ധനികവ്യവസായിയായിരുന്നു ഡേവിഡ് സസ്സൂൺ (ഒക്‌ടോബർ 1792 - നവംബർ 7, 1864). ബാഗ്ദാദി ജൂതന്മാർ ബോംബെയിലേക്ക് കുടിയേറിയ ശേഷം അദ്ദേഹം ഈ നഗരത്തിലെ ജൂതസമൂഹത്തിന്റെ നേതാവായി.
ആദ്യകാല ജീവിതം
ബാഗ്ദാദിലാണ് ഡേവിഡ് സസ്സൂൺ ജനിച്ചത്, അദ്ദേഹത്തിന്റെ പിതാവ് സലെഹ് സസ്സൂൺ(1750-1830) ,[2] ഒരു സമ്പന്നനായ വ്യവസായിയും, 1781 മുതൽ 1817 വരെ പാഷകളുടെ (ബാഗ്ദാദിലെ ഗവർണർമാർ) മുഖ്യ ട്രഷററും, നഗരത്തിലെ ജൂതസമൂഹത്തിന്റെ പ്രസിഡന്റും (നാസി) ആയിരുന്നു.
ഇറാഖി ജൂതകുടുംബമായിരുന്നു ഇവരുടേത്. അമ്മ അമാം ഗബ്ബായി. ഹീബ്രു ഭാഷയിലുള്ള പരമ്പരാഗത വിദ്യാഭ്യാസത്തിന് ശേഷം ഡേവിഡ് 1818-ൽ ഹന്ന ജോസഫിനെ വിവാഹം കഴിച്ചു. 1826-ൽ മരിക്കുന്നതിന് മുമ്പ് അവർക്ക് രണ്ട് ആൺമക്കളും രണ്ട് പെൺമക്കളും ഉണ്ടായിരുന്നു. രണ്ട് വർഷത്തിന് ശേഷം അദ്ദേഹം ഫാറ ഹൈമിനെ വിവാഹം കഴിച്ചു (1812-886). ഈ ദമ്പതികൾക്ക് ആറ് ആൺമക്കളും മൂന്ന് പെൺമക്കളുമുണ്ടായിരുന്നു.
വ്യാപാരത്തിലേക്ക്
ബാഗ്ദാദിലെ ദാവൂദ് പാഷ യഹൂദരുടെ നേർക്ക് നടത്തിയ പീഡനങ്ങളെ തുടർന്ന്, സസ്സൂൺ കുടുംബം പേർഷ്യ വഴി ബോംബെയിലേക്ക് കുടിയേറി. 1832-ന് ശേഷം സസ്സൂൺ ബോംബെയിൽ ബിസിനസ്സിൽ ഏർപ്പെട്ടിരുന്നു. ബ്രിട്ടീഷ് ടെക്സ്റ്റൈൽ സ്ഥാപനങ്ങൾക്കും പേർഷ്യൻ ഗൾഫ് ചരക്ക് വ്യാപാരികൾക്കും ഇടയിൽ ഒരു ഇടനിലക്കാരനായി പ്രവർത്തിച്ചു. പിന്നീട് തുറമുഖങ്ങളിൽ നിക്ഷേപം നടത്തി. വ്യാപാരത്തിൽ അദ്ദേഹത്തിന്റെ പ്രധാന എതിരാളികൾ പാഴ്സികളായിരുന്നു.
നാൻകിംഗ് ഉടമ്പടി ചൈനയെ ബ്രിട്ടീഷ് വ്യാപാരികൾക്ക് തുറന്നുകൊടുത്തപ്പോൾ, സസ്സൂൺ തന്റെ തുണിത്തരങ്ങൾ ലാഭകരമായ ഒരു ത്രികോണ വ്യാപാരമായി വികസിപ്പിച്ചെടുത്തു: ഇന്ത്യൻ പരുത്തിനൂലും കറുപ്പും ചൈനയിലേക്ക് കൊണ്ടുപോയി, അവിടെ ബ്രിട്ടനിൽ വിൽക്കുന്ന സാധനങ്ങൾ വാങ്ങി, അവിടെ നിന്ന് ലങ്കാഷയർ പരുത്തി ഉൽപ്പന്നങ്ങൾ ലഭിച്ചു. അദ്ദേഹം തന്റെ മകൻ ഏലിയാസ് ഡേവിഡ് സാസൂണിനെ കാന്റണിലേക്ക് അയച്ചു. അവിടെ അദ്ദേഹം ആദ്യത്തെ ജൂത വ്യാപാരിയായിരുന്നു. 1845-ൽ, ഡേവിഡ് സസ്സൂൺ & കമ്പനി ഉടൻ തന്നെ ഷാങ്ഹായ് നഗരത്തിൽ ഒരു ഓഫീസ് തുറന്നു. അത് സ്ഥാപനത്തിന്റെ രണ്ടാമത്തെ പ്രവർത്തന കേന്ദ്രമായി മാറി.
1844-ൽ, അദ്ദേഹം ഹോങ്കോങ്ങിൽ ഒരു ശാഖ സ്ഥാപിച്ചു. ഒരു വർഷത്തിനുശേഷം, കറുപ്പ് വ്യാപാരത്തിൽ പണം സമ്പാദിക്കുന്നതിനായി അദ്ദേഹം തന്റെ ഷാങ്ഹായ് ബ്രാഞ്ച് ആ നഗരത്തിലെ "ദ ബണ്ട്" എന്ന മേഖലയിലും സ്ഥാപിച്ചു.
വ്യാപാരത്തിലെ പാഴ്സി ആധിപത്യത്തെ മറികടക്കാൻ ബാഗ്ദാദി യഹൂദ സമൂഹത്തിന് 1860-കൾ വരെ സാധിച്ചില്ല. എന്നാൽ അമേരിക്കൻ ആഭ്യന്തരയുദ്ധം സസ്സൂണിന് ഒരു അനുകൂല അവസരമായി മാറി. ആഭ്യന്തരയുദ്ധത്തെ തുടർന്ന് അമേരിക്കയിൽ നിന്നുള്ള പരുത്തിയിൽ കുറവ് വന്നതോടെ ലങ്കാഷയർ ഫാക്ടറികൾ അമേരിക്കൻ പരുത്തി ഇറക്കുമതിക്ക് പകരം സസൂണിന്റെ ഇന്ത്യൻ പരുത്തി ഉപയോഗിച്ചു.
സർ ജംഷേട്‌ജി ജീജീഭായ് പോലുള്ള പാഴ്സി വ്യവസായികൾക്കൊപ്പം, ഡേവിഡ് സാസൂൺ ചൈനയുമായുള്ള വ്യാപാരം തുടരുകയും അവിടെ നിന്ന് സമ്പാദിച്ച സമ്പത്തിൽ നിന്ന് അദ്ദേഹം സ്വന്തം എണ്ണ വ്യാപാരം ആരംഭിക്കുകയും ചെയ്തു. അദ്ദേഹത്തിന്റെ ആദ്യത്തെ മില്ലിന്റെ പേര് ഇ.ഡി. സസ്സൂൺ മിൽസ് എന്നായിരുന്നു. ഈ വ്യവസായത്തിൽ നിന്നും സസ്സൂണിന് മികച്ച വരുമാനമുണ്ടായി. പിന്നീട് സസ്സൂൺ കുടുംബം ഏറ്റവും വലിയ മില്ലുടമകളായിത്തീർന്നു. ബോംബെയിലെ ബിസിനസ്സ് സമൂഹത്തിന്റെ "ബാദ്ഷാ" എന്നറിയപ്പെട്ടു. ഡേവിഡ് സസ്സൂൺ & കമ്പനിയുടെ കീഴിൽ 15,000 മുതൽ 20,000 വരെ അടിമകളും തൊഴിലാളികളും ജോലി ചെയ്യുന്ന 17 മില്ലുകളുണ്ടായിരുന്നു.
ഒരു ഓർത്തഡോക്സ് ജൂതൻ എന്ന നിലയിൽ ഡേവിഡ് സാസൂൺ തന്റെ യഹൂദമതപരമായ ആചരണങ്ങൾ തുടർന്നു. തിരക്കേറിയ ജീവിതത്തിലുടനീളം യഹൂദ ശബ്ബത്ത് ആചരിച്ചു. അക്കാലത്തെ നിയമസഭാംഗം കൂടിയായിരുന്നു അദ്ദേഹം. ഇന്ത്യയിലെ ഏറ്റവും വലുതും മനോഹരവുമായ സിനഗോഗുകളിൽ ഒന്നായ മാഗൻ ഡേവിഡ് സിനഗോഗ് അദ്ദേഹം ബോംബെയിലെ ബൈക്കുളയിൽ നിർമ്മിച്ചു. പൂനെയിലെ ഒഹൽ ഡേവിഡ് സിനഗോഗും അദ്ദേഹം നിർമ്മിച്ചു. ഇന്ന് ഇവ അറിയപ്പെടുന്ന വിനോദസഞ്ചാര കേന്ദ്രങ്ങളും ഇന്ത്യയുടെ സാംസ്കാരിക പൈതൃകത്തിന്റെ ഒരു പ്രധാന ഭാഗവുമാണ്. ഇന്നും നിലനിൽക്കുന്ന വിവിധ ചാരിറ്റി ട്രസ്റ്റുകൾക്ക് അദ്ദേഹത്തിന്റെ സ്വകാര്യ വരുമാനത്തിൽ നിന്ന് ധനസഹായം നൽകുകയും ചെയ്തു. മുംബൈയിലെ വിവിധ സ്മാരകങ്ങൾക്കും വിദ്യാഭ്യാസ സ്ഥാപനങ്ങൾക്കും ഡേവിഡ് സസ്സൂൺ ധനസഹായം നൽകി. കൊളാബയിലെ സസ്സൂൺ ഡോക്ക് നിർമ്മിച്ചത് ഡേവിഡ് സസ്സൂൺ ആണ്. മുഖ്യമായും തന്റെ അടിമത്തൊഴിലാളികളെ ഉപയോഗിച്ചായിരുന്നു സസ്സൂൺ ഡോക്ക് അദ്ദേഹം പണികഴിപ്പിച്ചത്.
അവലംബം
വർഗ്ഗം:മുംബൈയിൽ നിന്നുള്ള വ്യക്തികൾ വർഗ്ഗം:ഇന്ത്യയിലെ യഹൂദർ വർഗ്ഗം:1864-ൽ മരിച്ചവർ വർഗ്ഗം:1792-ൽ ജനിച്ചവർ
ഇൻലെ തടാകം
മ്യാന്മാറിലെ ഷാൻ സംസ്ഥാനത്തെ ഒരു ശുദ്ധജലതടാകമാണ് ഇൻലെ തടാകം (ഇംഗ്ലീഷ്: Inle Lake;, ). മ്യാന്മാറിലെ ഏറ്റവും വലിയ രണ്ടാമത്തെ തടാകമായ ഇൻലെയുടെ പ്രതലവിസ്തീർണ്ണം ഏകദേശം 44.9 sqmi ആണ്. സമുദ്രനിരപ്പിൽനിന്നും 2900 ft ഉയരത്തിലായാണ് ഈ തടാകം സ്ഥിതിചെയ്യുന്നത്. തടാകത്തിന്റെ നീരൊഴുക്ക് പ്രദേശങ്ങൾ, പ്രധാനമായും ഇതിന്റെ വടക്ക്, പടിഞ്ഞാറ് ഭാഗത്തായി സ്ഥിതിചെയ്യുന്നു. തടാകം അതിന്റെ തെക്കേ അറ്റത്തുള്ള നാം പിലു അല്ലെങ്കിൽ ബാലു ചൗങ് വഴി ഒഴുകുന്നു. ഈ തടാകത്തിന്റെ വടക്കുപടിഞ്ഞാറൻ തീരത്ത് ഒരു ചൂടുനീരുറവയുമുണ്ട്.
തടാകത്തിന്റെ വലിയൊരു ഭാഗം പൊങ്ങിക്കിടക്കുന്ന ജലസസ്യങ്ങളാൽ മൂടപ്പെട്ടിരിക്കുന്നു. തടാകത്തിലെ ചെറിയ ക്ഷാരാംശമുള്ള ( പി‌എച്ച് 7.8–8) സ്പടിക ജലം, വൈവിധ്യമാർന്ന ജന്തുജാലങ്ങളുടെ ആവാസ കേന്ദ്രമാണ്. ലോകത്ത് മറ്റൊരിടത്തും കാണാത്ത പല ജീവിവർഗങ്ങളും ( എൻഡെമിക്സ് ) തടാകത്തിൽ അധിവസിക്കുന്നു. 17 എൻഡെമിക് മത്സ്യങ്ങൾ ഉൾപ്പെടെ 35 ലധികം തദ്ദേശീയ മത്സ്യങ്ങൾ ഇവയിൽപ്പെടും. ഇവയിൽ ചിലത്, പ്രത്യേകിച്ച് സാവ്ബ ബാർബ്, റെഡ് കുള്ളൻ റാസ്ബോറ, എമറാൾഡ് കുള്ളൻ റാസ്ബോറ, ലേക്ക് ഇൻലെ ഡാനിയോ, ഇൻലെ ലോച്ച്, ഇൻലെ സ്‌നേക്ക്‌ഹെഡ് എന്നിവ അക്വേറിയം വ്യാപാരത്തിന് ചെറിയ വാണിജ്യ പ്രാധാന്യമുള്ളവയാണ്. തദ്ദേശീയമല്ലാത്ത നിരവധി മത്സ്യങ്ങൾ തടാകത്തിൽ അവതരിപ്പിക്കപ്പെട്ടിരിക്കുന്നു. തടാകത്തിൽ കാണപ്പെടുന്ന 45 ഓളം ശുദ്ധജല ഒച്ചുകളിൽ 30 എണ്ണം വംശനാശഭീഷണി നേരിടുന്നവയാണ്. കൂടാതെ ഒരു ചെറിയ ശുദ്ധജല ഞണ്ടായ ഇൻ‌ലെറ്റെൽ‌ഫുസ അകാന്തിക്ക-യും തടാകത്തിൽ കാണാം. നവംബർ മുതൽ ജനുവരി വരെയുള്ള മാസങ്ങളിൽ ഏകദേശം 20,000 ഓളം ദേശാടന ഗല്ലുകൾ ഇവിടെ എത്താറുണ്ട്.
2015 ജൂണിൽ, മ്യാൻമറിൽനിന്നും വേൾഡ് നെറ്റ്‌വർക്ക് ഓഫ് ബയോസ്‌ഫിയർ റിസർവിൽ ഉൾപ്പെടുന്ന ആദ്യത്തെ സ്ഥലമായി ഇത് മാറി. യുനെസ്കോയുടെ 27-ാമത് മാൻ, ബയോസ്ഫിയർ (മാബ്) ഇന്റർനാഷണൽ കോർഡിനേറ്റിംഗ് കൗൺസിൽ (ഐസിസി) യോഗത്തിൽ കൂട്ടിചേർത്ത 20 സ്ഥലങ്ങളിൽ ഒന്നായിരുന്നു ഇത്. 2018 മുതൽ ഇത് ഒരു സംരക്ഷിത റാംസാർ സൈറ്റായി അറിയപ്പെടുന്നു. ഇന്ന് തടാകം മലിനീകരണം, സിൽട്ടേഷൻ, യൂട്രോഫിക്കേഷൻ, അമിതമായ മത്സ്യബന്ധനം, പരദേശി സ്പീഷീസുകളുടെ ആഗമനം തുടങ്ങിയ കാരണങ്ങളാൽ ഗുരുതരമായ വെല്ലുവിളികൾ നേരിടുന്നു. സിസ്റ്റോമസ് കംപ്രസ്ഫോമിസ് എന്ന വംശനാശഭീഷണി നേരിടുന്ന മത്സ്യത്തിന് ഇതിനകം തന്നെ വംശനാശം സംഭവിച്ചിരിക്കാം എന്ന് കരുതപ്പെടുന്നു.
ആളുകളും സംസ്കാരവും
നിരവധി ആളുകൾ ഇൻലെ തടാകത്തെ ആശ്രയിച്ച് ജീവിക്കുന്നുണ്ട്. തടാകാത്തിന്റെ തീരത്തോട് ചേർന്ന പട്ടണങ്ങളിൽ, ഗ്രാമങ്ങളിൽ, അതിലുപരി തടാകത്തിൻ മുകളിൽ തീർത്ത വീടുകളിലും ആളുകൾ വസിക്കുന്നു. ഇവിടെ ജനസംഖ്യയിൽ ഭൂരിഭാഗവും ഇംഥ ആളുകളാണുള്ളത്. ഒപ്പം ഷാൻ, തൌന്ഗ്യൊ, പാ-ഒ (തൌന്ഗ്ഥു), ദനു, കയാ, ദനവ്, ബമര് എന്നീ ജനവിഭാഗങ്ങളും ഉൾപ്പെടുന്നു. ജനസംഖ്യയുടെ ഭൂരിഭാഗവും ബുദ്ധമത വിശ്വാസികളാണ്. മരം, മുള എന്നിവകൊണ്ടുണ്ടാക്കിയ വീടുകളിൽ അവർ താമസിക്കുന്നു; അവരിൽ കൂടുതലും സ്വയംപര്യാപ്തരായ കർഷകരാണ്.
മോറിൻ ഖുർ
കുതിരതല ഫിഡിൽ എന്നും അറിയപ്പെടുന്ന മോറിൻ ഖുർ (Morin khuur) (മംഗോളിയൻ: морин хуур) ഒരു പരമ്പരാഗത മംഗോളിയൻ സ്ട്രിംഗ് ചെയ്ത ഉപകരണമാണ്. മംഗോളിയൻ ജനതയുടെ ഏറ്റവും പ്രധാനപ്പെട്ട സംഗീതോപകരണങ്ങളിൽ ഒന്നാണ് ഇത് മംഗോളിയൻ രാഷ്ട്രത്തിന്റെ പ്രതീകമായി കണക്കാക്കപ്പെടുന്നു. യുനെസ്കോ അംഗീകരിച്ച ഓറൽ ആൻഡ് ഇൻടാന്റിജിബിൾ ഹെറിറ്റേജ് ഹ്യൂമനിറ്റിയുടെ മാസ്റ്റർപീസുകളിൽ ഒന്നാണ് മോറിൻ ഖുർ.
ഗോപീചന്ദ് ഭാർഗവ
പഞ്ചാബിലെ ആദ്യത്തെ മുഖ്യമന്ത്രിയാണ് ഗോപീചന്ദ് ഭാർഗവ (Gopi Chand Bhargava) (8 മാർച്ച് 1889 – 1966) ആഗസ്ത് 15, 1947 മുതൽ ഏപ്രിൽ 13, 1949, വരെ ഈ സ്ഥാനം വഹിച്ച അദ്ദേഹം പിന്നീട് ഒക്ടോബർ 18, 1949, മുതൽ ജൂൺ 20, 1951, വരെയും മൂന്നാമത് ജൂൺ 21, 1964 മുതൽ ജൂലൈ 6, 1964 വരെയും പഞ്ചാബിലെ മുഖ്യമന്ത്രി സ്ഥാനം വഹിച്ചിട്ടുണ്ട്. കോൺഗ്രസ് പാർട്ടിയിൽ അംഗമായിരുന്നു അദ്ദേഹം.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ വർഗ്ഗം:1889-ൽ ജനിച്ചവർ വർഗ്ഗം:1966-ൽ മരിച്ചവർ
നാർകൂല ദേശീയോദ്യാനം
ഓസ്ട്രേലിയയിലെ സൗത്ത് വെസ്റ്റ് ക്യൂൻസ്ലാന്റിലെ ഷയർ ഓഫ് ബല്ലോണിലെ ബൊള്ളൊനിൽ സ്ഥിതിചെയ്യുന്ന ദേശീയോദ്യാനമാണ് നാർകൂല ദേശീയോദ്യാനം. പ്രാധാന്യമുള്ള സ്പീഷീസുകളേയും വ്യത്യസ്തങ്ങളായ സസ്യജാലങ്ങളേയും സംരക്ഷിക്കാൻ 2010 മാർച്ച് 26 നാണ് ഇത് സ്ഥാപിതമായത്. മുൾഗാലാന്റ്സ് ജൈവമേഖലയിൽ 11,799 ഹെക്റ്റർ പ്രദേശത്തായി ഇത് വ്യാപിച്ചുകിടക്കുന്നു. 2,249 ഹെക്റ്റർ പ്രദേശം വീണ്ടെടുക്കാനായുണ്ട്.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
കെ-റേഷൻ
പ്രാതൽ
കന്നുകുട്ടിയുടെ മാംസം (Veal), പന്നിയിറച്ചി,മുട്ട,ബിസ്കറ്റ് എന്നിവ ടിന്നിൽ അടച്ചത്, ഹോർലിക്സ്,ഗ്ലൂക്കോസ് എന്നിവ ഗുളിക രൂപത്തിൽ,ഉണങ്ങിയ പഴങ്ങൾ,ഓട്ട്മീൽ ധാന്യങ്ങൾ, ഹാലസോൺ എന്ന് അറിയപ്പെടുന്ന സോഡിയം ഡൈക്ലോറോഐസോസൈന്യൂട്രേറ്റ് എന്ന ജല ശുദ്ധീകരണത്തിനുള്ള ഗുളിക, നാല് പായ്ക്ക് സിഗരറ്റ്,ച്യൂയിംഗ് ഗം,ഇൻസ്റ്റന്റ് കാപ്പി, പഞ്ചസാര
ഉച്ചഭക്ഷണം
പന്നിയിറച്ചി,അമേരിക്കൻ പാൽക്കട്ടി എന്നിവ ടിന്നിൽ അടച്ചത് ,ബിസ്കറ്റ്,ഗ്ലൂക്കോസ്,ഹോർലിക്സ്,പഞ്ചസാര, ഹോർലിക്സ് പോലുള്ള മാൾട്ട് ചെയ്ത പാൽപ്പൊടി,ഉപ്പ്, നാല് പായ്ക്ക് സിഗരറ്റ്, ച്യൂയിംഗ് ഗം, ചെറുനാരങ്ങ,മധുരനാരങ്ങ,മുന്തിരി എന്നിവയുടെ ജ്യൂസ് ഉണ്ടാക്കാൻ വേണ്ട പൊടികൾ.
അത്താഴം
സേവർലെറ്റ്‌ സോസേജ് അടങ്ങിയ ടിന്നിൽ അടച്ച പന്നിയിറച്ചി ക്യാരറ്റ്,ആപ്പിൾ എന്നിവയോട് കൂടി ചേർത്തത്, മാട്ടിറച്ചി. 57 ഗ്രാം ചോക്കലേറ്റ് ,ടോയ്ലറ്റ് പേപ്പർ,നാല് പായ്ക്ക് സിഗരറ്റ്, ച്യൂയിംഗ് ഗം എന്നിവ കൂടാതെ പച്ചക്കറികൾ,മാംസം എന്നിവ ചേർത്ത ബോളിയാൻ ക്യൂബ്.
അവലംബം
വർഗ്ഗം:രണ്ടാം ലോകമഹായുദ്ധം
സ്പൈറോമീറ്റർ
ശ്വാസകോശത്തിൽ നിന്നും നിശ്വസിക്കുകയും ഉഛ്വസിക്കപ്പെടുകയും ചെയ്യപ്പെടുന്ന വായുവിന്റെ വ്യാപ്തം അളക്കുന്നതിനുള്ള ഒരു ഉപകരണമാണ് സ്പൈറോമീറ്റർ. ഒരു ശ്വാസകോശത്തിലേക്കും പുറത്തേക്കുമുള്ള വായുവിന്റെ സഞ്ചാരത്തെയാണ് (വെന്റിലേഷൻ) സ്പൈറോമീറ്റർ അളക്കുന്നത്. സ്പൈറോഗ്രാം അസാധാരണമായ രണ്ട് വ്യത്യസ്ത തരം വെന്റിലേഷൻ പാറ്റേണുകളാണ് തിരിച്ചറിയുന്നത്. ശ്വാസഗതിയിലുള്ള തടസ്സവും നിയന്ത്രണവുമാണവ. അളക്കാൻ വേണ്ടി വിവിധ തരം രീതികൾ ഉപയോഗിക്കുന്ന സ്പൈറോമീറ്ററുകളുണ്ട് (മർദ്ദട്രാൻസ്ഡ്യൂസറുകൾ അൾട്രാസോണിക്, വാട്ടർ ഗേജ്).
പൾമനറി ഫംഗ്ഷൻ ടെസ്റ്റുകൾ
പൾമനറി ഫംഗ്ഷൻ ടെസ്റ്റു കൾക്കായി (പി‌.എഫ്.ടി) ഉപയോഗിക്കുന്ന പ്രധാന ഉപകരണമാണ് സ്പൈറോമീറ്റർ. ശ്വാസകോശ സംബന്ധമായ അസുഖങ്ങളായ ആസ്ത്മ, ബ്രോങ്കൈറ്റിസ്, എംഫിസീമ എന്നിവ ഇല്ല എന്നുറപ്പിക്കാൻ ഈ ടെസ്റ്റുകൾ ഉപയോഗിക്കാം. കൂടാതെ, ശ്വാസതടസ്സത്തിന്റെ കാരണം കണ്ടെത്തുന്നതിനും ശ്വാസകോശത്തിന്റെ പ്രവർത്തനത്തിൽ മലിനവസ്തുക്കൾ (contaminants) ചെലുത്തുന്ന സ്വാധീനത്തെപ്പറ്റി പഠിക്കാനും മരുന്നുകളുടെ പ്രവർത്തനത്തെ വിലയിരുത്തുന്നതിനും രോഗചികിത്സയുടെ പുരോഗതി എത്രത്തോളമുണ്ടെന്നറിയാനും സ്പൈറോമീറ്റർ ഉപയോഗിക്കുന്നു.
സ്പൈറോമെട്രിയുടെ അപഗ്രഥനം
ഒരു സ്പൈറോമീറ്ററിൽ നിന്നും കൃത്യതയുള്ള വിവരങ്ങൾ ലഭിക്കുമെങ്കിൽപ്പോലും രോഗനിർണ്ണയത്തിലെത്താൻ സാധിക്കുന്നത് ശ്വാസകോശത്തിന്റെ സ്വാഭാവികമായ പ്രവർത്തനത്തിൽ ഒരു അസാധാരണത്വം തിരിച്ചറിയാൻ സാധിക്കുമ്പോൾ മാത്രമാണ്. ഒരു കൂട്ടം ആളുകൾ അല്ലെങ്കിൽ വ്യക്തികൾ, പലതരം സ്പൈറോമീറ്റർ ഉപകരണങ്ങൾ എന്നിവയെല്ലാമനുസരിച്ച് ശ്വാസകോശത്തിന്റെ പ്രവർത്തനം എത്രത്തോളമുണ്ട് എന്നതിന്റെ അളവിൽ ചെറിയ വ്യത്യാസങ്ങൾ ഉണ്ടാകാം. ഉദാഹരണത്തിന്, ഒരു വ്യക്തിയുടെ ലങ് കപ്പാസിറ്റിയിൽ താൽക്കാലികമായ വ്യതിയാനങ്ങളുണ്ടാകാം. അതായത്, ഈ ലങ് കപ്പാസിറ്റി ഒരു വ്യക്തിയുടെ ജീവിതകാലത്ത് വർദ്ധിക്കുകയും തുടർന്ന് കുറയുകയുകയുമാണ് ചെയ്യുന്നത്. തൽഫലമായി, ശ്വാസകോശത്തിന്റെ സ്വാഭാവികമായ പ്രവർത്തനം നിർണ്ണയിക്കുന്നത് ആതേ പ്രായത്തിലുള്ള മറ്റ് വ്യക്തികളുടെ ശ്വാസകോശപ്രവർത്തനവുമായി താരതമ്യം ചെയ്ത് നോക്കിയിട്ടാണ്.
അടിസ്ഥാന മാർഗ്ഗനിർദ്ദേശങ്ങൾ
1960 ൽ യൂറോപ്യൻ കമ്മ്യൂണിറ്റി ഫോർ കോൾ ആന്റ് സ്റ്റീൽ (ഇസിസിഎസ്) ആദ്യമായി സ്പൈറോമെട്രിക്ക് മാർഗ്ഗനിർദ്ദേശങ്ങൾ ശുപാർശ ചെയ്തു. 1971 ൽ ഈ സംഘടന സ്‌പിറോമെട്രിക് സൂചികകൾ, റെസിഡ്യുവൽ വോള്യം, ടോട്ടൽ ലങ് കപ്പാസിറ്റി, ഫങ്ഷണൽ റെസിഡ്യുവൽ കപ്പാസിറ്റി എന്നിവ പോലുള്ള പരാമിതികൾക്കായി (parameters) പ്രവചിക്കപ്പെട്ട മൂല്യങ്ങൾ (predicted values) പ്രസിദ്ധീകരിച്ചു. അമേരിക്കൻ തോറാസിക് സൊസൈറ്റി / യൂറോപ്യൻ റെസ്പിറേറ്ററി സൊസൈറ്റി ലഭ്യമാകുകയാണെങ്കിൽ വർണ്ണാധിഷ്ഠിതമായ പ്രാമാണികമൂല്യങ്ങൾ (race-specific reference values) ഉപയോഗിക്കാമെന്നു ശുപാർശ ചെയ്യുന്നു. ഇന്നും, സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷന്റെ വെബ്‌സൈറ്റിനെ ആധാരമാക്കി നാഷണൽ ഇൻസ്റ്റിറ്റ്യൂട്ട് ഫോർ ഒക്കുപ്പേഷണൽ സേഫ്റ്റി ആന്റ് ഹെൽത്തിന്റെ സ്പൈറോമെട്രി തയാറാക്കിയ ട്രെയിനിംഗ് ഗൈഡിൽ, “സ്വാഭാവികരീതിയിലുള്ള” സ്പൈറോമെട്രിയെ തിരിച്ചറിയുന്നതിന്റെ നാലാമത്തെ ഘട്ടത്തിൽ റേസ്-കറക്ഷൻ, വർണ്ണാധിഷ്ഠിതമായ പ്രാമാണികമൂല്യങ്ങൾ എന്നിവ ഉപയോഗിക്കുന്നതിനെക്കുറിച്ചു പറയുന്നുണ്ട്.
കൂടുതൽ വായനയ്ക്ക്
Spirometer
ആന്ദ്ര ലെവൈറ്റ്
ഒരു ലാത്വിയൻ സ്വദേശിയായ ഗൈനക്കോളജിസ്റ്റും പ്രസവചികിത്സകയുമാണ് ആന്ദ്ര ലെവൈറ്റ് (ജനനം: 16 നവംബർ 1962). പ്രസിഡന്റ് എഗിൽസ് ലെവിറ്റ്‌സിനെ വിവാഹം കഴിച്ച ലെവിറ്റ്, 2019 ജൂലൈ മുതൽ ലാത്വിയയുടെ പ്രഥമ വനിതയായി സേവനമനുഷ്ഠിക്കുന്നു.
ജീവചരിത്രം
1962 നവംബർ 16-ന് പശ്ചിമ ജർമ്മനിയിലെ (ഇന്നത്തെ ജർമ്മനി) ഒരു ലാത്വിയൻ കുടുംബത്തിലാണ് ലെവിറ്റ് ആന്ദ്ര അപൈൻസ് ജനിച്ചത്. 1990-ൽ ജർമ്മനിയിലെ ഗീസെൻ സർവ്വകലാശാലയിൽ നിന്ന് വൈദ്യശാസ്ത്ര ബിരുദം നേടി. 1991-ൽ ലാത്വിയൻ അഭിഭാഷകനും രാഷ്ട്രീയക്കാരനുമായ എഗിൽസ് ലെവിറ്റ്സിനെ ലെവിറ്റ് വിവാഹം കഴിച്ചു. ദമ്പതികൾക്ക് ഇന്ദ്രൻ, ലിനാർഡ്സ് എന്നീ രണ്ട് കുട്ടികളുണ്ടായിരുന്നു
1990 മുതൽ 2019 വരെ, ലെവിറ്റ് ലക്സംബർഗിലും ജർമ്മനിയിലും ഗൈനക്കോളജി, പ്രസവചികിത്സ എന്നിവയിൽ പരിശീലനം നടത്തി. പ്രത്യേകിച്ചും, അവർ ഒരു സർട്ടിഫൈഡ് പീഡിയാട്രിക്, അഡോളസന്റ് ഗൈനക്കോളജിസ്റ്റ്, സർട്ടിഫൈഡ് ഒബ്‌സ്റ്റെട്രീഷ്യൻ, ഒരു അൾട്രാസോണോഗ്രാഫി സ്പെഷ്യലിസ്റ്റ് ആണ്. അവർ ലാത്വിയൻ, ഇംഗ്ലീഷ്, ജർമ്മൻ, ഫ്രഞ്ച് ഭാഷകളിൽ പരിശീലിക്കുന്നു.
ഭർത്താവ് ലാത്വിയയുടെ പ്രസിഡന്റായി തിരഞ്ഞെടുക്കപ്പെട്ടതിന് ശേഷം അവർ ലാത്വിയയിലേക്ക് മുഴുവൻ സമയവും മടങ്ങിയെത്തി, 2019 ജൂലൈയിൽ പ്രഥമ വനിതയുടെ റോൾ ഏറ്റെടുത്തു.
അവലംബം
വർഗ്ഗം:1962-ൽ ജനിച്ചവർ
ഖെസെം ഗുഹ
ഇസ്രായേലിലെ ടെൽ അവീവിൽ നിന്ന് 12 കിലോമീറ്റർ കിഴക്കായി ലോവർ പാലിയോലിത്തിക് കാലഘട്ടവുമായി ബന്ധപ്പെട്ട ഒരു പുരാവസ്തുകേന്ദ്രമാണ് ഖെസെം ഗുഹ. 400,000 വർഷം മുമ്പ് മുതൽ 200,000 വർഷം മുമ്പ് വരെയുള്ള കാലത്ത് ആദ്യകാല മനുഷ്യർ ഈ ഗുഹ ഉപയോഗിച്ചിരുന്നു. 2010 ഡിസംബറിൽ ഇസ്രായേലി, സ്പാനിഷ് പുരാവസ്തു ഗവേഷകർ ഈ പ്രദേശത്ത് നിന്ന് ആധുനിക മനുഷ്യരുടെ ആദ്യകാല തെളിവുകൾ കണ്ടെത്തിയതായി റിപ്പോർട്ടുകൾ വന്നപ്പോൾ ഈ ഗുഹ വളരെയധികം ശ്രദ്ധ ആകർഷിച്ചു. ഇതേക്കുറിച്ചുള്ള വാർത്തകളിലൂടെ മാധ്യമങ്ങൾ ശാസ്ത്രീയ റിപ്പോർട്ടിനെ തെറ്റായി പ്രതിഫലിപ്പിച്ചതായി സയൻസ് ബ്ലോഗർമാർ ചൂണ്ടിക്കാട്ടി.
വിവരണം
ഈ ഗുഹയിലെ പുരാവസ്തു നിക്ഷേപം കണ്ടെത്തിയിരിക്കുന്നത് 7.5 മീറ്റർ (25 അടി) ആഴത്തിലാണ്, അവയെ രണ്ട് പാളികളായി തിരിച്ചിരിക്കുന്നു: മുകൾഭാഗം 4.5 മീറ്റർ (15 അടി) കനത്തിലും താഴ്ഭാഗം 3 മീറ്റർ (10 അടി) കനത്തിലുമാണ്. താഴ്ഭാഗത്ത് ഒരു പടവ് കെട്ടിയത് പോലെയാണ് മുകൾഭാഗം സ്ഥിതിചെയ്യുന്നത്. അക്യൂലോ-യാബ്രൂഡിയൻ ശിലായുധങ്ങളും മൃഗങ്ങളുടെ അവശിഷ്ടങ്ങളും ഇവിടെ കണ്ടെത്തിയിട്ടുണ്ട്. അക്യൂലിയന് ശേഷവും എന്നാൽ മൗസ്റ്റേറിയന് മുമ്പുള്ളതുമായ ഒരു കാലഘട്ടമാണിത്. എന്നാൽ ഇവിടെ മൗസ്റ്റേറിയൻ അധിനിവേശത്തിന്റെ തെളിവുകളൊന്നും കണ്ടെത്തിയിട്ടില്ല.
2000 ഒക്ടോബറിൽ, ഈ പ്രദേശത്ത് ഒരു റോഡ് നിർമ്മാണം നടക്കുന്നതിനിടെ ഈ ഗുഹയുടെ മുകൾത്തട്ട് പൊളിഞ്ഞുവീഴുകയുണ്ടായി. അങ്ങനെ ആകസ്മികമായാണ് ഈ ഗുഹ കണ്ടെത്തിയത്. നിലവിൽ ഈ സൈറ്റ് പരിരക്ഷിത പ്രദേശമാക്കി നിലനിർത്തിയിരിക്കുന്നു. ഇവിടെ ഖനനങ്ങളും പഠനങ്ങളും തുടരുന്നുണ്ട്.
കാലഘട്ടം
420,000 വർഷം മുമ്പ് മുതൽ 220 വർഷം മുമ്പ് വരെയാണ് ഈ ഗുഹ ഉപയോഗിക്കപ്പെട്ടിരുന്നതെന്ന് കരുതുന്നു. ഇതിൽ അവസാന കാലത്തെ കുറിച്ച് അഭിപ്രായവത്യാസങ്ങൾ ഉണ്ട്. 2003-ൽ 230Th / 234U ഡേറ്റിംഗ് ഉപയോഗിച്ച് ഈ ഗുഹയിലെ അധിനിവേശത്തിന്റെ ആരംഭം ഏകദേശം 382,000 വർഷങ്ങൾക്ക് മുമ്പാണ് എന്ന് സ്ഥാപിച്ചു. 2010, 2013, 2016 വർഷങ്ങളിൽ നടത്തിയ കൂടുതൽ ഗവേഷണങ്ങളിൽ, ഗുഹയിലെ സ്പീലിയോതെമുകളിലും ഇവിടെ നിന്നും കണ്ടെത്തിയ സസ്യഭുക്കുകളുടെ പല്ലിലും നടത്തിയ ഇലക്ട്രോൺ സ്പിൻ റെസൊണൻസ് ഡേറ്റിംഗ്, തെർമോലൂമിനസെൻസ് പഠനങ്ങളിലൂടെ അധിനിവേശം ആരംഭിക്കുന്ന കാലഘട്ടം 420,000 വർഷം മുമ്പ് എന്നതായി പരിഷ്ക്കരിച്ചു. അധിനിവേശം അവസാനിക്കുന്ന തീയതിയിൽ സംശയങ്ങൾ തുടർന്നു.152,000 ന് മുമ്പ് എന്നായിരുന്നു ആദ്യകാല നിഗമനം. പിന്നീട് 220,000 നും 194,000 നും ഇടയിൽ എന്ന് പരിഷ്കരിച്ചു. തുടർന്ന് 200,000 ആയി ചുരുക്കി. അടുത്തിടെ 194,000 എന്നതിനേക്കാൾ 220,000- നോട് അടുത്താണ് എന്ന് കണ്ടെത്തി. അതിനാൽ 220,000 എന്നതിലേക്ക് എത്തിച്ചേർന്നു.